
讜讗拽讚讬讞 诪讘讞讜抓 讜讗注砖讛 谞住 讘转讜讱 谞住 讗诪专 诇讜 讛拽讘''讛 专讚 讘讗讜转讛 砖注讛 驻转讞 讙讘专讬讗诇 讜讗诪专 讜讗诪转 讛' 诇注讜诇诐 专' 谞转谉 讗讜诪专 讜讗诪转 讛' 诇注讜诇诐 讚讙讬诐 砖讘讬诐 讗诪专讜讛讜 讻讚专讘 讛讜谞讗 讚讗诪专 专讘 讛讜谞讗 讬砖专讗诇 砖讘讗讜转讜 讛讚讜专 诪拽讟谞讬 讗诪谞讛 讛讬讜 讜讻讚讚专砖 专讘讛 讘专 诪专讬 诪讗讬 讚讻转讬讘 {转讛讬诇讬诐 拽讜-讝} 讜讬诪专讜 注诇 讬诐 讘讬诐 住讜祝 诪诇诪讚 砖讛诪专讜 讬砖专讗诇 讘讗讜转讛 砖注讛 讜讗诪专讜 讻砖诐 砖讗谞讜 注讜诇讬谉 诪爪讚 讗讞讚 讻讱 诪爪专讬讬诐 注讜诇讬诐 诪爪讚 讗讞专 讗诪专 诇讜 讛拽讘''讛 诇砖专 砖诇 讬诐 驻诇讜讟 讗讜转谉 诇讬讘砖讛 讗诪专 诇驻谞讬讜 专讘砖''注 讻诇讜诐 讬砖 注讘讚 砖谞讜转谉 诇讜 专讘讜 诪转谞讛 讜讞讜讝专 讜谞讜讟诇 诪诪谞讜 讗诪专 诇讜 讗转谉 诇讱 讗讞讚 讜诪讞爪讛 砖讘讛谉 讗诪专 诇讜 专讘砖''注 讬砖 注讘讚 砖转讜讘注 讗转 专讘讜 讗诪专 诇讜 谞讞诇 拽讬砖讜谉 讬讛讗 诇讬 注专讘 诪讬讚 驻诇讟 讗讜转谉 诇讬讘砖讛 讜讘讗讜 讬砖专讗诇 讜专讗讜 讗讜转谉 砖谞讗诪专 {砖诪讜转 讬讚-诇} 讜讬专讗 讬砖专讗诇 讗转 诪爪专讬诐 诪转 注诇 砖驻转 讛讬诐 诪讗讬 讗讞讚 讜诪讞爪讛 砖讘讛谉 讚讗讬诇讜 讘驻专注讛 讻转讬讘 {砖诪讜转 讬讚-讝} 砖砖 诪讗讜转 专讻讘 讘讞讜专 讜讗讬诇讜 讘住讬住专讗 讻转讬讘 {砖讜驻讟讬诐 讚-讙/讬讙 ??} 转砖注 诪讗讜转 专讻讘 讘专讝诇 讻讬 讗转讗 住讬住专讗 [讗转讗 注诇讬讬讛讜 讘讚拽专讬 讚驻专讝诇讗 讛讜爪讬讗 讛拽讘''讛 注诇讬讛诐 讻讜讻讘讬诐 诪诪住讬诇讜转诐 讚讻转讬讘] {砖讜驻讟讬诐 讛-讻} 诪谉 砖诪讬诐 谞诇讞诪讜 讛讻讜讻讘讬诐 讻讬讜谉 讚谞讞讬转讜 讻讜讻讘讬 砖诪讬诐 注诇讬讬讛讜 讗拽讚讬专讜 讛谞讬 讚拽专讬 讚驻专讝诇讗 谞讞讬转讜 诇讗拽专讜专讬 诇诪讬住讞讬 谞驻砖讬讬讛讜 讘谞讞诇 拽讬砖讜谉 讗诪专 诇讜 讛拽讘''讛 诇谞讞诇 拽讬砖讜谉 诇讱 讜讛砖诇诐 注专讘讜谞讱 诪讬讚 讙专驻诐 谞讞诇 拽讬砖讜谉 讜讛砖诇讬讻谉 诇讬诐 砖谞讗诪专 {砖讜驻讟讬诐 讛-讻讗} 谞讞诇 拽讬砖讜谉 讙专驻诐 谞讞诇 拽讚讜诪讬诐 诪讗讬 谞讞诇 拽讚讜诪讬诐 谞讞诇 砖谞注砖讛 注专讘 诪拽讚诐 讘讗讜转讛 砖注讛 驻转讞讜 讚讙讬诐 砖诇 讬诐 讜讗诪专讜 讜讗诪转 讛' 诇注讜诇诐 讗诪专 专讘讬 砖诪注讜谉 讘谉 诇拽讬砖 诪讗讬 讚讻转讬讘 {转讛讬诇讬诐 拽讬讙-讟} 诪讜砖讬讘讬 注拽专转 讛讘讬转 讗诪专讛 讻谞住转 讬砖专讗诇 诇驻谞讬 讛拽讘''讛 专讘砖''注 砖诪讜谞讬 讘谞讬讱 讻讞讜诇讚讛 讝讜 讛讚专讛 讘注讬拽专讬 讘转讬诐: 讚专砖 专讘讗 诪讗讬 讚讻转讬讘 {转讛讬诇讬诐 拽讟讝-讗} 讗讛讘转讬 讻讬 讬砖诪注 讛' 讗诪专讛 讻谞住转 讬砖专讗诇 专讘砖''注 讗讬诪转 讗谞讬 讗讛讜讘讛 诇驻谞讬讱 讘讝诪谉 砖转砖诪注 拽讜诇 转讞谞讜谞讬 讚诇讜转讬 讜诇讬 讬讛讜砖讬注 讗诪专讛 讻谞住转 讬砖专讗诇 诇驻谞讬 讛拽讘''讛 专讘砖''注 讗注''驻 砖讚诇讛 讗谞讬 讘诪爪讜转 诇讱 讗谞讬 讜诇讬 谞讗讛 诇讛讜砖讬注 讗诪专 专讘 讻讛谞讗 讻砖讞诇讛 专讘讬 讬砖诪注讗诇 讘专' 讬讜住讬 砖诇讞 诇讜 专' 讗诪讜专 诇谞讜 砖谞讬诐 讜砖诇砖讛 讚讘专讬诐 砖讗诪专转 诇谞讜 诪砖讜诐 讗讘讬讱 砖诇讞 诇讜 讻讱 讗诪专 讗讘讗 诪讗讬 讚讻转讬讘 {转讛讬诇讬诐 拽讬讝-讗} 讛诇诇讜 讗转 讛' 讻诇 讙讜讬诐 讗讜诪讜转 讛注讜诇诐 诪讗讬 注讘讬讚转讬讬讛讜 讛''拽 讛诇诇讜 讗转 讛' 讻诇 讙讜讬诐 讗讙讘讜专讜转 讜谞驻诇讗讜转 讚注讘讬讚 讘讛讚讬讬讛讜 讻诇 砖讻谉 讗谞讜 讚讙讘专 注诇讬谞讜 讞住讚讜 (讗诪专 诇讜) 讜注讜讚 (讞讚讗) 注转讬讚讛 诪爪专讬诐 砖转讘讬讗 讚讜专讜谉 诇诪砖讬讞 讻住讘讜专 讗讬谞讜 诪拽讘诇 诪讛诐 讗诪专 诇讜 讛拽讘''讛 诇诪砖讬讞 拽讘诇 诪讛诐 讗讻住谞讬讗 注砖讜 诇讘谞讬讬 讘诪爪专讬诐 诪讬讚 {转讛讬诇讬诐 住讞-诇讘} 讬讗转讬讜 讞砖诪谞讬诐 诪谞讬 诪爪专讬诐 谞砖讗讛 讻讜砖 拽''讜 讘注爪诪讛 讜诪讛 讛诇诇讜 砖谞砖转注讘讚讜 讘讛谉 讻讱 讗谞讬 砖诇讗 谞砖转注讘讚转讬 讘讛谉 诇讗 讻''砖 讗诪专 诇讜 讛拽讘''讛 拽讘诇 诪讛诐 诪讬讚 {转讛讬诇讬诐 住讞-诇讘} 讻讜砖 转专讬抓 讬讚讬讜 诇讗诇讛讬诐 谞砖讗讛 诪诇讻讜转 [专讜诪讬] 讛专砖注讛 拽''讜 讘注爪诪讛 讜诪讛 讛诇诇讜 砖讗讬谉 讗讞讬讛谉 讻讱 讗谞讜 砖讗谞讜 讗讞讬讛谉 诇讗 讻''砖 讗诪专 诇讜 讛拽讚讜砖 讘专讜讱 讛讜讗 诇讙讘专讬讗诇 {转讛讬诇讬诐 住讞-诇讗} 讙注专 讞讬转 拽谞讛 讙注讜专 讞讬讛 讜拽谞讛 诇讱 注讚讛 讚讘专 讗讞专 讙注讜专 讞讬转 拽谞讛 砖讚专讛 讘讬谉 讛拽谞讬诐 讚讻转讬讘 {转讛讬诇讬诐 驻-讬讚} 讬讻专住诪谞讛 讞讝讬专 诪讬注专 讜讝讬讝 砖讚讬 讬专注谞讛 讗诪专 专讘讬 讞讬讬讗 讘专 讗讘讗 讗诪专 专讘讬 讬讜讞谞谉 讙注讜专 讘讞讬讛 砖讻诇 诪注砖讬讛 谞讻转讘讬谉 讘拽讜诇诪讜住 讗讞讚 {转讛讬诇讬诐 住讞-诇讗} 注讚转 讗讘讬专讬诐 讘注讙诇讬 注诪讬诐 砖砖讞讟讜 讗讘讬专讬诐 讻注讙诇讬诐 砖讗讬谉 诇讛诐 讘注诇讬诐 {转讛讬诇讬诐 住讞-诇讗} 诪转专驻住 讘专爪讬 讻住祝 砖驻讜砖讟讬谉 讬讚 诇拽讘诇 诪诪讜谉 讜讗讬谉 注讜砖讬谉 专爪讜谉 讘注诇讬诐 {转讛讬诇讬诐 住讞-诇讗} 驻讬讝专 注诪讬诐 拽专讘讜转 讬讞驻爪讜谉 诪讬 讙专诐 诇讛诐 诇讬砖专讗诇 砖讬转驻讝专讜 诇讘讬谉 讗讜诪讜转 讛注讜诇诐 拽专讬讘讜转 砖讛讬讜 讞驻爪讬谉 讘讛谉 讜注讜讚 砖诇讞 诇讜 讙' 诪讗讜转 讜砖砖讬诐 讜讞诪砖讛 砖讜讜拽讬诐 讘讻专讱 讙讚讜诇 砖诇 专讜诪讬 讜讻诇 讗讞讚 讜讗讞讚 讛讬讜 讘讜 砖诇砖 诪讗讜转 讜砖砖讬诐 讜讞诪砖讛 讘讬专谞讬讜转 讜讻诇 讘讬专谞讬转 讜讘讬专谞讬转 讛讬讜 讘讜 砖诇砖 诪讗讜转 讜砖砖讬诐 讜讞诪砖讛 诪注诇讜转 讜讻诇 诪注诇讛 讜诪注诇讛 讛讬讜 讘讜 讻讚讬 诇讝讜谉 讗转 讻诇 讛注讜诇诐 讻讜诇讜 讗诪专 专讘讬 (讬砖诪注讗诇) 诇专讘讬 讜讗诪专讬 诇讛 (诇专' 讬砖诪注讗诇 讘专 讬讜住讬) 讛谞讬 诇诪谉 诇讱 讜诇讞讘专讱 讜诇讞讘专讜转讱 砖谞讗诪专 {讬砖注讬讛 讻讙-讬讞} 住讞专讛 讜讗转谞谞讛 拽讜讚砖 诇讛' 诇讗 讬讗爪专 讜诇讗 讬讞住谉 讻讬 诇讬讜砖讘讬诐 诇驻谞讬 讛' 讬讛讬讛 讜讙讜' 诪讗讬 诇讗 讬讗爪专 转谞讬 专讘 讬讜住祝 诇讗 讬讗爪专 讝讛 讘讬转 讗讜爪专 讜诇讗 讬讞住谉 讝讛 讘讬转 讙谞讬讝讛 诪讗讬 讻讬 诇讬讜砖讘讬诐 诇驻谞讬 讛' 讗专''讗

专砖"讬



讜讗拽讚讬讞 诪讘讞讜抓. 诇砖专讜祝 讗转 讛讝讜专拽讬诐 讗讜转谉 诇转讜讱 讛讗讜专 讚讻转讬讘 (讚谞讬讗诇 讙) 讙讜讘专讬讗 讗讬诇讱 讚讬 讛住讬拽讜 诇砖讚专讱 诪讬砖讱 讜注讘讚 谞讙讜 拽讟讬诇 讛讬诪讜谉 砖讘讬讘讗 讚谞讜专讗: 讜讗诪转 讛' 诇注讜诇诐. 砖拽讬讬诐 诇讬 讚讘专讜 讜砖诪专 诇讬 讛讘讟讞转讜 砖讛讘讟讬讞谞讬 诇讛爪讬诇 诪讘谞讬 讘谞讬讜 砖诇 讗讘专讛诐: 砖谞转谉 诇讜 专讘讜 诪转谞讛. 驻专谞住讛 诇讚讙讬诐: 讛''讙 讻讬讜谉 讚谞讞讬转讜 讻讜讻讘讬 砖诪讬讗 注诇讬讬讛讜 谞讞讬转讜 诇讗拽讜专讬 谞驻砖讬讬讛讜 讘谞讞诇 拽讬砖讜谉: 讜讗诪转 讛' 诇注讜诇诐. 砖砖讬诇诐 诇谞讜 诪转谞讜转讬谞讜 诪讞讬诇 驻专注讛 诇讛转驻专谞住 诪诪谞讜: 砖诪讜谞讬 讘谞讬讱. 诪专讜讘 讞讟讗讜转诐 讘讙诇讜转: 讻讞讜诇讚讛 讝讜 砖讚专讛 讘注讬拽专讬 讘转讬诐. 讜讛讬讬谞讜 注拽专转 讛讘讬转: 讗讜诪讜转 讛注讜诇诐 诪讗讬 注讘讬讚转讬讬讛讜. 诇砖讘讜讞讬 诪砖讜诐 讚讙讘专 注诇讬谞讜 讞住讚讜 讛讗 注诇谉 诇砖讘讜讞讬: 讗讙讘讜专讜转 讜谞驻诇讗讜转. 讚讞讝讬转讜 砖注砖讛 诇讬: 讜拽谞讛. 注讚转 讬砖专讗诇 讘讬谉 讛拽谞讬诐 讘讬注专: 讞讝讬专 诪讬注专. 讝讛 讗讚讜诐 砖讻转讜讘 讘讛 (砖诐 讝) 讗讻诇讛 讜诪讚拽讛 讜砖讗专讗 讘专讙诇讛 专驻住讛 讜讝讛 讚专讻讜 砖诇 讞讝讬专: 砖讻诇 诪注砖讬讛 谞讻转讘讬诐 讘拽讜诇诪讜住 讗讞讚. 讻诇讜' 驻讛 讗讞讚 诇讛诐 诇讛专注: 诪转专驻住. 诪转讬专 驻住 驻讜砖讟 讬讚: 讘专爪讬. 讻诇讜诪专 诪转谞讬诐 注诐 讬砖专讗诇 诇注砖讜转 专爪讜谞诐 讘砖讜讞讚 砖讛诐 诪拽讘诇讬诐 讜讗讬谉 诪拽讬讬诪讬谉 讚讘专讬讛诐: 



专砖讘"诐
讜讗拽讚讬讞 诪讘讞讜抓. 诇砖专讜祝 讗转 讛讝讜专拽讬谉 讗讜转谉 诇转讜讱 讛讗讜专 讻讚讻转讬讘 讙讜讘专讬讗 讗讬诇讱 讚讬 讛住讬拽讜 诇砖讚专讱 讜讙讜' 注讚 拽讟讬诇 讛讬诪讜谉 砖讘讬讘讗 讚谞讜专讗: 驻诇讜讟 讗讜转谉 诇讬讘砖讛. 讜谞讬转谞讜 诇拽讘讜专讛 砖诐 讘讝讻讜转 砖讗诪专讜 (砖诪讜转 讬讚) 讻讬 讛' 谞诇讞诐 诇讛诐 讘诪爪专讬诐 讜讛讬讬谞讜 讚讻转讬讘 (砖诐 讟讜) 谞讟讬转 讬诪讬谞讱 转讘诇注诪讜 讗专抓 砖谞砖讘注 讛拽讘''讛 诇讗专抓 砖诇讗 转注谞砖 注诇 拽讘讜专转谉: 砖谞讜转谉 诇讜 专讘讜 诪转谞讛. 驻专谞住讛 诇讚讙讬诐: 讻讬讜谉 讚谞讞讬转讜 讻讜讻讘讬 砖诪讬讗 注诇讬讬讛讜. 谞讞讬转讜 诇讗拽讜专讬 谞驻砖讬讬讛讜 讘谞讞诇 拽讬砖讜谉: 驻转讞讜 讚讙讬诐. 砖讘讬诐: 谞讞诇 拽讬砖讜谉 讙专驻住. 诇讬诐 讻讚讻转讬讘 (拽讛诇转 讗) 讻诇 讛谞讞诇讬诐 讛讜诇讻讬诐 讗诇 讛讬诐: 讜讗诪转 讛' 诇注讜诇诐. 砖砖讬诇诐 诇谞讜 诪转谞讜转讬谞讜 诪讞讬诇 驻专注讛 诇讛转驻专谞住 诪诪谞讜: 讗诪专讛 讻谞住转 讬砖专讗诇. 讛讝拽谞讬诐 讜讛讞砖讜讘讬诐 砖讘讛谉 讗诪专讜 注诇 砖讗讬谞诐 讞砖讜讘讬诐 讻诇 讻讱 讻讚诪砖诪注 讗诐 讛讘谞讬诐 砖讛讗诐 爪讜注拽转 注诇 讛讘谞讬诐 砖砖诪讜讛 注拽专转 讛讘讬转: 砖诪讜谞讬 讘谞讬讱. 诪专讜讘 讞讟讗转诐 讘讙诇讜转: 讻讞讜诇讚讛 讝讜 讛讚专讛 讘注讬拽专讬 讘转讬诐. 讜讛讬讬谞讜 注拽专转 讛讘讬转: 讗谞讬 讗讛讜讘讛 诇驻谞讬讱. 讗讛讘转讬 诪砖诪注 讻诪讜 讗讛讘转谞讬 讻诇讜诪专 讗讛讘转 讗讜转讬: 诇讬 谞讗讛 诇讛讜砖讬注. 讬讜转专 诪讻诇 讛讗讜诪讜转 砖讛专讬 讬砖专讗诇 讬讬讞讚讜讱: 讻砖讞诇讛 专讘讬 讬砖诪注讗诇 讘专讘讬 讬讜住讬 砖诇讞 诇讜 讻讜'. 讘讛专讘讛 诪拽讜诪讜转 讘砖''住 诪爪讬谞讜 砖砖诇讞 诇讜 专讘讬 诇专讘讬 讬砖诪注讗诇 讘专讘讬 讬讜住讬 讘讞诇讬讜 讻谉 讜讛讚讘专讬诐 砖讛砖讬讘 诇讜 讻讗谉 诇讗 讛砖讬讘 诇讜 驻注诐 讗讞专转 讜砖诪讗 讞诇讗讬诐 讛专讘讛 讞诇讛 专讘讬 讬砖诪注讗诇 讜讘讻诇 驻注诐 讜驻注诐 砖诇讞 诇讜 专讘讬 讜讛讜讗 诪砖讬讘 诇讜 讗讬 谞诪讬 讻讜诇谉 讛砖讬讘谉 讘驻注诐 讗讞转 讜讘砖''住 住讬讚专谉 讘诪住讻转讜转 讻诇 讗讞转 注诇 诪拽讜诪讛: 讗讜诪讜转 讛注讜诇诐 诪讗讬 注讘讬讚转讬讬讛讜. 诇砖讘讜讞讬 诪砖讜诐 讚注诇讬谞讜 讙讘专 讞住讚讜 讛讗 注诇谉 诇砖讘讜讞讬讛: 讗讙讘讜专讜转 讜谞驻诇讗讜转. 讚讞讝讬谞谉 砖注砖讛 讘注讜诇诐 讜讻诇 砖讻谉 讗谞讜 讻讬 讙讘专 注诇讬谞讜 讞住讚讜 讬讜转专 诪讻诇 讗讜诪讛 讜诇砖讜谉: 讬讗转讬讜 讞砖诪谞讬诐. 讚讜专讜谞讜转 诇诪诇讱 讛诪砖讬讞 诇讬专讜砖诇讬诐 讻讚讻转讬讘 诇注讬诇 诪讬谞讬讛 诪讛讬讻诇讱 注诇 讬专讜砖诇讬诐 诇讱 讬讜讘讬诇讜 诪诇讻讬诐 砖讬: 讙注讜专 讞讬讛. 讗讜诪讛 讛专砖注讛: 讜拽谞讛 诇讱 注讚讛. 讬砖专讗诇 讜讗讬转 讚诪驻专砖讬 诪爪专讬诐 讜讻讜砖 讚讻转讬讘 讗讘讬专讬诐 讜诇讗 谞讛讬专讗 讚住转诐 注讚讛 讬砖专讗诇: 拽谞讛. 讚专讬砖 诇砖讜谉 拽谞讬诐: 讘讬谉 讛拽谞讬诐. 讘讬注专 讚讞讝讬专 讘讬注专 讝讜 讗讚讜诐 砖讻转讜讘 讘讛 讗讻诇讛 讜诪讚拽讛 讜砖讗专讗 讘专讙诇讛 专驻住讛 讝讛 讚专讻讜 砖诇 讞讝讬专: 谞讻转讘讬谉 讘拽讜诇诪讜住 讗讞讚. 讻诇讜诪专 讻讜诇谉 驻讛 讗讞讚 诇讛专注 诇讬砖专讗诇 讗诐 讘讗 讬砖专讗诇 诇讚讬谉 诇驻谞讬讛诐 讻讜诇谉 诪讞讬讬讘讬谉 讗讜转讜 诪讚讻转讬讘 拽谞讛 讜诇讗 讻转讬讘 拽谞讬诐 诪砖诪注 拽讜诇诪讜住 讗讞讚: 讘注讙诇讬 注诪讬诐. 注讙诇讬诐 砖诇 讻诇 讛注讜诇诐 讛驻拽专 砖讗讬谉 诇讛 讘注诇讬诐: 诪转专驻住. 诪转讬专 驻诐 驻讜砖讟 讬讚: 讘专爪讬. 讻诇讜诪专 诪转谞讬谉 注诐 讬砖专讗诇 诇注砖讜转 专爪讜谞诐 讘砖讜讞讚 砖讛谉 诪拽讘诇讬谉 讜讗讬谉 诪拽讬讬诪讬谉 讚讘专讬讛谉: 讘讬专谞讬讜转. 诪讙讚诇讬诐: 诇讞讘专讜转讱. 诇讞讘专讬 讞讘讬专讱: 讘讬转 讗讜爪专讜转讬讛谉. 砖诇 转讬专讜砖 讚讙谉 讜讬爪讛专: 讜诇讗 讬讞住谉. 诇砖讜谉 讞讜住谉 讝讛 讘讬转 讙谞讝讬讛谉 砖诇 讻住祝 讜讝讛讘 讛讙谞讜讝讬谉 讜讟诪讜谞讬诐 讘讞讜讝拽 讜讘讞讜住谉:



转讜住驻讜转



诪谉 砖诪讬诐 谞诇讞诪讜 讛讻讜讻讘讬' 诪诪住讬诇讜转诐. 讘诪拽讜诪谉 讛讬讜 注讜诪讚讬诐 讜专讗砖谉 诪讙讬注 注讚 诇讗专抓 讜讻谉 驻讬专砖''讬 讘谞讬诪讜拽讬 诪拽专讗 讜转讬诪讛 诇诪''讚 讘驻' 诪讬 砖讛讬讛 (诇注讬诇 讚祝 爪讚.) 讻诇 讛注讜诇诐 讻讜诇讜 转讞转 讻讜讻讘 讗' 注讜诪讚 讛讗讬讱 讬专讚讜 讛讻讜讻讘讬诐 讛诇讗 诪讗讞讚 谞转诪诇讗 讛注讜诇诐 讬''诇 讚诇讗 讗讬讬专讬 讗诇讗 讘讻讜讻讘讬诐 砖诇 讙诇讙诇 砖讛谉 诪讝诇讜转 拽讘讜注讬诐 讗讘诇 砖讗专 讻讜讻讘讬诐 拽讟谞讬诐 讛诐:

专讘讬谞讜 讞谞谞讗诇

诇讻讘砖谉 讛讗砖 讜注谞讬谉 讞谞谞讬讛 诪讬砖讗诇 讜注讝专讬讛 砖讛驻讬诇谉 谞讘讜讻讚谞爪专 诇讻讘砖谉 讛讗砖 讜注谞讬谉 讜讬诪专讜 注诇 讬诐 讘讬诐 住讜祝 讬砖专讗诇 砖讘讗讜转讜 讛讚讜专 拽讟谞讬 讗诪谞讛 讛讬讜 讗诪专讜 讻砖诐 砖讗谞讜 注讜诇讬谉 诪爪讚 讝讛 讻讱 讛诪爪专讬诐 注诇讜 诪谉 讛爪讚 讛讗讞专 讜讻讜':
讗诪专讛 讻谞住转 讬砖专讗诇 讗注"驻 砖讚诇讛 讗谞讬 诪谉 讛诪爪讜转 诇讬 谞讗讛 诇讛讜砖讬注 讗讛讘转讬 讻讬 讬砖诪注 讛' 讛诇诇讜 讗转 讛' 讻诇 讙讜讬诐 讜讻诇 砖讻谉 讗谞讜 讚讙讘专 注诇讬谞讜 讞住讚讜 讜注谞讬谉 讬讗转讬讜 讞砖诪谞讬诐 诪谞讬 诪爪专讬诐 诇诪诇讱 讛诪砖讬讞 诇讗 讬讗爪专 讜诇讗 讬讞住谉 讻讬 诇讬讜砖讘讬诐 诇驻谞讬 讛' 讝讛 讛诪拽讘诇 驻谞讬 讞讘讬专讜 讘讬砖讬讘讛:






诪讛专砖"讗 - 讞讬讚讜砖讬 讗讙讚讜转

 讚讙讬诐 砖讘讬诐 讗诪专讜讛讜 讻讜'  讚讙讬诐 诇讗讜 讘注诇讬 讚讘讜专 讛诐 讜诪爪讬谞讜 讘驻' 砖讬专 讛讚讻诇 讛诪讬谞讬诐 讛谞讘专讗讬诐 讗讜诪专讬诐 砖讬专讛 讜讗驻砖专 讚讛讬讬谞讜 砖专 讜诪诇讗讱 砖诇讛诐 讚讻诇 诪讬谉 讬砖 诇讜 诪诇讗讱 讜砖专 诪讬讜讞讚 诇诪注诇讛 讜讻讚拽讗诪专 诇拽诪谉 讗"诇 讛拽讘"讛 诇砖专 讻讜':


 砖谞讜转谉 诇讜 专讘讜 讻讜'  专讜爪讛 诇讜诪专 谞讛讬 讚诪讛 砖拽谞讛 注讘讚 拽谞讛 专讘讜 讜讙诐 讬讻讜诇 诇讜诪专 诇讜 注砖讛 注诪讬 讜讗讬谞讬 讝谞讱 诪"诪 诪讝讜谞讜转 诪讛 砖谞转谉 诇讜 讻讘专 讗讬谉 诪谉 讛讚专讱 砖讞讜讝专 讜谞讜讟诇 诪诪谞讜:


 讗"诇 谞讞诇 拽讬砖讜谉 讬讛讗 注专讘 讻讜'  讙诐 砖转讜讘注讬谉 讗转 讛诇讜讛 转讞诇讛 讘住转诐 注专讘 诪"诪 讛讻讗 讻讬讜谉 砖讗讬谉 注讘讚 转讜讘注 专讘讜 谞注砖讛 讛注专讘 诪住转诐 注专讘 拽讘诇谉:


 驻诇讟 讗讜转谉 诇讬讘砖讛 讻讜' 砖谞讗' 讜讬专讗 讜讙讜'  讚诇驻讬 驻砖讟讬讛 讛讜讗 诪拽专讗 诪住讜专住 讜讬专讗 讬砖专讗诇 注诇 砖驻转 讛讬诐 讗转 诪爪专讬诐 诪转 讜诪讚讻转讬讘 讘转专讬讛 讜讬讗诪讬谞讜 讘讛' 讙讜' 诇诪讚讜 诇讜诪专 讚注"讻 诇讗 讛讗诪讬谞讜 讚诪拽讟谞讬 讗诪谞讛 讛讬讜 讜讚讜"拽:


 驻转讞讜 讚讙讬诐 讜讗诪专讜 讜讗诪转 讙讜'  讜专讬砖讗 讚拽专讗 谞诪讬 讜讚讗讬 诪驻讜专砖 讘讝讛 讛诇诇讜 讗转 讛' 讻诇 讙讜讬诐 注诇 谞住讬诐 砖诇 拽专讬注转 讬诐 住讜祝 砖讛讬讛 诪驻讜专住诐 讘讻诇 讙讜讬诐 讻讬 讙诐 讛诪讬诐 砖讘讻诇讬诐 谞讘拽注讜 砖讘讞讜讛讜 讻诇 讛讗讜诪讬诐 注诇 诪诇讞诪转 住讬住专讗 砖讛讬讛 诪驻讜专住诐 讘讻诇 讗讜诪讜转 砖讛讻讜讻讘讬诐 诪诪住讬诇讜转诐 谞诇讞诪讜:


 砖诪讜谞讬 讘谞讬讱 讻讞讜诇讚讛 讻讜'  诇注谞讬谉 砖驻诇讜转 讜诇讙专讬注讜转 诪讚诪讛 诇讛 诇讞讜诇讚讛 讝讜 讻讜' 讻驻专砖"讬 讜专砖讘"诐 讗讘诇 讗诐 讛讘谞讬诐 砖诪讞讛 诇讗 讬转驻专砖 讛讬讟讘 讚转讜讙讛 诪讘注讬 诇讬讛 讜谞专讗讛 诇驻专砖 讚诇诪注诇讬讜转讗 拽讗诪专 讚诪讚诪讛 诇讛 诇讞讜诇讚讛 讜讻讛讗讬 诇讬砖谞讗 讗诪专讬谞谉 讘讞讜诇讬谉 诪讗讬 讞诇讚 讻讞讜诇讚讛 讛讚专讛 讘注拽专讬 讘转讬诐 驻注诪讬诐 诪讻讜住讛 讻讜': 


 诪"讚 讗讛讘转讬 讻讬 讙讜' 讚诇驻讬 驻砖讟讬讛 诇讗 讬驻讜诇 讘讜 诇砖讜谉 讗讛讘转讬 讗诇讗 诇砖讜谉 讘拽砖转讬 讗讜 转讗讘转讬 讜诇讻讱 讚专砖讜 诪讬谞讬讛 讗讛讘转讬 讻诪讜 讗讛讜讘讛 讗谞讬 讜讗讬诪转讬 讗谞讬 讗讛讜讘讛 讻讬 讬砖诪注 讛' 拽讜诇 转讞谞讜谞讬 讚讛讬讬谞讜 讻砖讗谞讬 诪转驻诇诇 讚专讱 转讞谞讜谞讬诐 讻诪"砖 讗诇 转注砖讛 转驻诇转讱 拽讘注 讗诇讗 专讞诪讬诐 讜转讞谞讜谞讬诐 讻讜':  


 讛"拽 讛诇诇讜 讙讜' 讗讙讘讜专讜转 讜谞驻诇讗讜转 讻讜'  驻专砖"讬 讚讞讝讬转讜 砖注砖讛 诇讬 注讻"诇 讗讘诇 讙讬专住转 讛住驻专讬诐 讚注讘讬讚 讘讛讚讬讬讛讜 诇讗 诪砖诪注 讻谉 讚讛诇"诇 讚注讘讬讚 讘讛讚谉 讜谞专讗讛 讚讛"拽 讗讙讘讜专讜转 讜谞驻诇讗讜转 砖注砖讛 讘讗讜诪讜转 讻诪讜 讘诪爪专讬诐 讜讘诪诇讞诪转 住讬住专讗 讜讻讬讜爪讗 讘讜 讜拽专讜讘 诇讝讛 驻讬' 专砖讘"诐 讜拽"诇:


 讻"砖 讗谞讜 讚讙讘专 注诇讬谞讜 讻讜'  诪爪讬谞讜 讘拽专讗 讻讬 讘诪拽讜诐 讻"砖:


 讻住讘讜专 讗讬谞讜 诪拽讘诇 诪讛诐 讻讜'  诪讚讻转讬讘 诇注讬诇 诇讱 讬讜讘讬诇讜 诪诇讻讬诐 砖讬 讜驻专讟 讗转 讗诇讜 诪砖诪注 诇讬讛 讛讱 讚专砖讛 讚诇讗 讘注讬 诇拽讘讜诇讬 诪讬谞讬讬讛讜 诪注讬拽专讗 注讚 砖讗"诇 讛拽讘"讛 拽讘诇 诪讛诐 讜讗诪专 讚谞砖讗讜 讻讜砖 拽"讜 讘注爪诪诐 讜诪讛 讛诇诇讜 砖谞转注讘讚讜 讻讜' 拽"讜 驻专讬讻讗 讛讜讗 讚诪讛 诇诪爪专讬诐 砖拽讘诇讜 诪讛诐 诪砖讜诐 讚讗讻住谞讬讗 注砖讜 诇讘谞讬讜 讜讻讛"讙 诪爪讬谞讜 讻诪讛 拽"讜 讻讙讜谉 讜讗讬讱 讬砖诪注谞讬 驻专注讛 讜讗诪专 谞砖讗讛 诪诇讻讜转 专讜诪讬 讛专砖注讛 拽"讜 讻讜' 讛讻讗 讜讚讗讬 讚诇讬讻讗 驻讬专讻讗 讗讬 诪讻讜砖 谞砖讗讛 拽"讜 讜讻讘专 讻转讘谞讜 讘讝讛 讚诪诇讻讜转 讛专砖注讛 砖讛讬讗 专讜诪讬 讛讬讗 讗讚讜诐 讜讛讬讬谞讜 讗讞讬讛谉 讜讗诪专 砖讛拽讘"讛 讗"诇 诇讙讘专讬讗诇 讙注专 讞讬转 拽谞讛 讻讜' 讜拽谞讛 诇讱 注讚讛 讻讜' 讻讘专 谞拽专讗讜 讬砖专讗诇 拽谞讬谉 讚讻转讬讘 注诐 讝讜 拽谞讬转 讙讜' 讗讘诇 拽谞讛 诇讱 注讚讛 砖谞讬转 讘讝诪谉 讛讙讗讜诇讛 讻诪"砖 讬讜住讬祝 讛' 砖谞讬转 讬讚讜 诇拽谞讜转 砖讗专 注诪讜 讜拽"诇:


 砖讚专讛 讘讬谉 讛拽谞讬诐 讻讜'  讜讻转讬讘 诇驻讬 讚专砖 讝讛 拽谞讛 讘诇砖讜谉 讬讞讬讚 诇专诪讜讝 注诇 讛拽谞讛 讗讞讚 砖谞注抓 讙讘专讬讗诇 讘讬诐 讜注诇讬讜 谞讘谞讛 讻专讱 讙讚讜诇 砖诇 专讜诪讬 讻讚讗诪专讬谞谉 讘驻专拽 讻"讙 讜诇讝讛 谞拽讟 谞诪讬 讛讻讗 讙讘专讬讗诇 砖讛讜讗 讛讬讛 讙讜专诐 诇转讞诇转 讘谞讬谞讛 讜讛讜讗 讬讛讬讛 转讞诇转 讞讜专讘谞讛 砖诇 专讜诪讬 讚讛讬讬谞讜 讙注专讛 注"讬 讙讘专讬讗诇 砖讛讜讗 砖诇讜讞讜 砖诇 诪拽讜诐 讘讻"诪 诇注砖讜转 讚讬谉:


 砖砖讞讟讜 讗讘讬专讬诐 讻讜'  驻讬' 砖砖讜讞讟讬诐 注讜转 讗讘讬专讬 讬砖专讗诇 讻讙讜谉 专' 注拽讬讘讗 讜讞讘专讬讜 讻诪讜 砖砖讜讞讟讬谉 注讙诇讬诐 砖诇 讛驻拽专 注诪讬诐 讚讛讬讬谞讜 砖诇 讻诇 讛注讜诇诐 砖讛 讚讛驻拽专:


 讘专爪讬 讻住祝 讻讜'  讜讻讛"讙 讚专砖讜 讘驻专拽 讬"讛 讛转专驻住 讜专讛讘 专注讬讱 讛转专 诇讜 驻住 讬讚 讗讘诇 诪讛 砖讗诪专 讛讻讗 讜讗讬谉 注讜砖讬谉 专爪讜谉 讘注诇讬诐 讗讬谞讜 诪驻讜专砖 讘拽专讗 讜讗驻砖专 砖讛诐 讚讘专讬 专' 讬讜讞谞谉 讙诐 砖讛讻转讜讘 诪注讬讚 砖驻讜砖讟讬谉 讬讚 诇拽讘诇 讘专爪讬 讻住祝 讗讬谉 诪拽讬讬诪讬谉 讚讘专讬讛诐 讜拽"诇:


 拽专讘讜转 讻讜'  讬砖 诇驻专砖 拽专讘讜转 讻驻砖讟讬讛 讻驻专砖"讬 讘住驻专 转讬诇讬诐 诪诇砖讜谉 拽专讘讜转 讜诪诇讞诪讛 讚讛讬讬谞讜 讘诪拽讚砖 专讗砖讜谉 讗诇讜 讛砖诇讬诪讜 注诐 谞"谞 讜诇讗 诪专讚 讘讜 爪讚拽讬讛讜 诇讗 讙诇讜 讻诇诇 讜讬讜转专 讘诪拽讚砖 砖谞讬 讗诇讜 砖诪注讜 驻专讬爪讬 讬砖专讗诇 诇专讬讘"讝 讜诇讞讻诪讬诐 砖讘讗讜转讜 讚讜专 讜讛砖诇讬诪讜 注诐 讟讬讟讜住 诇讗 讙诇讜 讻诪驻讜专砖 驻' 讛谞讬讝拽讬谉 讜讬讜转专 讘住驻专 讬讜住讬驻讜谉 讜讝"砖 讗讘诇 拽专讘讜转 讜诪诇讞诪讜转 讬讞驻爪讜谉 讜诇讗 讘砖诇讜诐:


 砖住"讛 砖讜讜拽讬诐 讻讜'  诪住驻专 讝讛 砖住"讛 讻讬 讗讜讛"注 诪讜谞讬诐 诇讞诪讛 砖讬诪讬 讛讞诪讛 讛诐 砖住"讛 讜讻诇 注谞讬谞讬讜 诪讜砖讻讬诐 讗讞专讬讜 讜讻诪"砖 讻砖讞诪讛 诇讜拽讛 住讬诪谉 专注 诇讗讜讛"注 讜砖讗诪专 讛谞讬 诇诪讗谉 诇讱 讜诇讞讘专讱 讻讜' 砖谞讗诪专 住讞专讛 讜讗转谞谞讛 拽讜讚砖 讙讜' 讙讘讬 谞讘讜讗转 爪讜专 讻转讬讘 讜讛讬讗 诪诪诇讻转 专讜诪讬:  


讻讬 诇讬讜砖讘讬诐 讙讜' 讗专"讗 讝讛 讛诪讻讬专 诪拽讜诐 讞讘专讜 讘讬砖讬讘讛 讻讜'  讛讬讬谞讜 诇驻谞讬 讛' 讚讗讬谉 诇讜 诇讛拽讘"讛 讘注讜诇诪讜 鈥徸愖溩� 讚' 讗诪讜转 砖诇 讛诇讻讛 讜驻专拽 砖谞讜 讞讻诪讬诐 砖谞讬谞讜 讘诪"讞 讚讘专讬诐 砖讛转讜专讛 谞拽谞讬转 讘讛诐 讛诪讻讬专 讗转 鈥徸炞ё曌炞� 讜讛讻讗 拽讗诪专 讜诪讜住讬祝 讚诇讗 讝讻讛 诇讻讱 诪诇转讗 讗诇讗 讘专讙讬诇 讻"讻 讘讬砖讬讘讛 讚讗驻讬' 诪拽讜诐 讞讘专讜 讛讜讗 鈥徸炞涀欁� 讜讛讬讬谞讜 诪讚讻转讬讘 诇讬讜砖讘讬诐 讘诇' 专讘讬诐 讜注讬"诇 讚讛讻讗 讛讻讬 拽讗诪专 讛诪讻讬专 讗转 诪拽讜诐 讞讘专讜 讻讜' 讛讬讬谞讜 鈥徸┳炞涀欁� 诪注诇转 讞讘专讜 讘转讜专讛 讜讘讞讻诪讛 诇讛讬讜转 诪拽讜诪讜 诇驻谞讬诐 诪诪谞讜 讻讚讗诪专讬谞谉 讘讘"讘 讘诪住讬讘讛 讛诇讱 鈥徸愖椬� 讛讝拽谞讛 讘讬砖讬讘讛 讛诇讱 讗讞专 讛讞讻诪讛 讜诇讗 讗讬讬专讬 讘讘"讛 砖讬砖 诇讻"讗 诪拽讜诐 拽讘讜注:鈥�/p>





专砖"砖

讙诪专讗 诪讗讬 谞讞诇 拽讚讜诪讬诐 谞讞诇 砖谞注砖讛 注专讘 诪拽讚诐. 谞"诇 讚讛讬' 讜讛诪' 诪谉 拽讚讜诪讬诐 讚专讬砖 诇讛讜 讘驻"注 讬诐 讜专"诇 砖谞注砖讛 注专讘 诪讝诪谉 拽讚讜诐 诇讬诐 讜讻讛"讙 讚专讬砖 讘讘"专 驻诇"讝 诇讜讚讬诐 诇讜讚讬 讬诐 讜讻谉 讻讜诇诐 砖诐:



讙诪' 讙注讜专 讞讬讛 讜拽谞讛 诇讱 注讚讛. 讛讬讬谞讜 诪砖讜诐 讚住诪讬讱 诇讬讛 注讚转 讗讘讬专讬诐 讜讻"谞 诪驻讬' 讛专砖讘"诐:



讙诪' 注讚转 讗讘讬专讬诐 讻讜' 砖砖讞讟讜 讻讜'. 谞"诇 讚讚专讬砖 注讚转 诪诇砖讜谉 注讚讜讚讛 (讘"拽 专"讚 讬讗 注"砖):



讘专砖讘"诐 讚"讛 讘讬谉 讛拽谞讬诐. 讗讻诇讛 讜诪讚拽讛 讻讜'. 讻爪"诇:





讛讙讛讜转 讬注讘"抓

讗讻住谞讬讗 注砖讜 讻讜'. 谞"讘 讛讜讚讬注讱 讻诪讛 讙讚讜诇 讻讞讛 砖诇 讗讻住谞讬讗 讜讗注状驻 砖讘住讜祝 讛专注讜 诇讬砖专讗诇:


砖诐 讬砖诪注讗诇. 爪状诇 讛专砖注讛:


砖诐 砖讚专讛 讘讬谉 讛拽谞讬诐. 谞"讘 讛讬讬谞讜 讚讗诪专讬谞谉 (砖讘转 谞讜 讘' 住谞讛讚专讬谉 讻讗 讘') 砖谞注抓 讙讘专讬讗诇 拽谞讛 讘讬诐 讜讛注诇讛 砖讬专讟讜谉 讜注诇讬讜 谞讘谞讛 讻专讱 讙讚讜诇 砖诇 专讜诪讬 (讜讻状讛 讘讝讜讛专 讜讘专"诪 驻' 驻讬谞讞住):


砖诐 讜诇讞讘专讜转讱. 谞"讘 爪"诇 讜诇讞讘专讜专讱 讚讻讜讜转讛 讚讻转讜讘讜转 (住"讛 讗') 讜讘讻"诪:


转讜住' 讚"讛 诪谉. 讜专讗砖谉 讻讜'. 谞"讘 讬"诇 谞讬爪讜爪谉 讜砖专讘讬讟谉:





讘谉 讬讛讜讬讚注

讻旨职砖讈值诐 砖讈侄讗指谞讜旨 注讜止诇执讬诐 诪执爪旨址讚 讗侄讞指讚, 讻旨指讱职 诪执爪职专执讬旨执讬诐 注讜止诇执讬诐 诪执爪旨址讚 讗址讞值专. 拽砖讛 讜讛诇讗 讻砖谞拽专注 讛讬诐 讛讬讜 讬砖专讗诇 讛讜诇讻讬谉 转讜讱 讛讘拽讬注讛 讘讬讘砖讛 讜诪爪专讬诐 谞讻谞住讜 讗讞专讬讛诐 讘讗讜转讛 讛讘拽讬注讛 砖讛讬转讛 讬讘砖讛, 讜讻讗砖专 谞转谉 诪砖讛 专讘讬谞讜 注"讛 讬讚讜 注诇 讛讬诐 讜砖讘讜 讛诪讬诐 注诇 诪爪专讬诐 讚讜拽讗 砖讛讜讗 讞爪讬 诪拽讜诐 讛讘拽讬注讛 砖讛讬讜 注讜诪讚讬诐 讘讜 诪爪专讬诐 谞砖讗专 讛讞爪讬 砖诇 讛讘拽讬注讛 砖注讜诪讚讬诐 讘讜 讬砖专讗诇 讬讘砖讛 讜讛讬讜 专讜讗讬谉 讬砖专讗诇 讘注讬谞讬讛诐 讗讬讱 讛诪讬诐 砖讘讜 注诇 诪爪专讬诐 讜讟讘注讜 讘讜 讜讗讬讱 讞砖讘讜 砖诪爪专讬诐 注讜诇讬谉 诪爪讚 讗讞专 讜讛诇讗 专讜讗讬谉 讛诐 讘注讬谞讬讛诐 讚讛诪讬诐 砖讘讜 注诇讬讛诐?
讜谞专讗讛 诇讬 讚讬砖专讗诇 讞砖讘讜 讻讬 讛诪讬诐 诇讗 砖讘讜 注诇 讻诇 讞爪讬 讛讘拽讬注讛 砖讛讬讜 砖诐 诪爪专讬诐 讗诇讗 砖讘讜 讛诪讬诐 注诇 诪拽爪转诐 讚讛讬讬谞讜 注诇 讞诇拽 讛拽专讜讘 诇讬砖专讗诇 讻讚讬 砖诇讗 讬诇讻讜 讜讬讙讬注讜 讗爪诇 讬砖专讗诇, 讚诪讬 讛讬诐 诪驻住讬拽讬诐 讘讬谞讬讛诐 讜谞砖讗专讜 诪讞爪讬转 诪爪专讬诐 讗讜 砖诇讬砖讬转诐 注讜诪讚讬诐 讘讬讘砖讛 讻讬 诇讗 砖讘讜 讛诪讬诐 注诇 讻诇 讞诇拽 讛讘拽讬注讛 砖讛讬讜 注讜诪讚讬诐 讘讜 诪爪专讬诐 讜讞砖讘讜 讻讬 注转讛 讛诪爪专讬讬诐 讛谞砖讗专讬诐 讘讞诇拽 讛讘拽讬注讛 砖诇讗 砖讘 注诇讬讛诐 讛诪讬诐 讛诐 讞讜讝专讬诐 诇讗讞讜专讬讛诐 诪爪讚 讗讞专 砖谞讻谞住讜 讘讜 讜讞砖讘讜 砖诇讗 专爪讛 讛拽讘"讛 诇讗讘讚 讻诇 诪爪专讬诐 讗诇讗 专拽 诇讚讞讜转诐 诪注诇 讬砖专讗诇 砖讬专讗讜 讛谞住 讜讬讞讝专讜 诇讗专爪诐.
讗讜 谞专讗讛 诇讬 讘住"讚 讚专讱 讚专砖 讛讻讜讜谞讛 讻诪讜 砖讗谞讞谞讜 注讜诇讬谉 诪谉 讛爪专讛 讘讟注谞讛 砖讛砖讬讘 讛拽讘"讛 讗讬谉 讗谞讬 讚谉 砖讜讙讙 讻诪讝讬讚, 讻谉 诪爪专讬诐 注讜诇讬谉 诪爪专转 讛讟讘讬注讛 讘讛讗讬 讟注谞讛 砖讛诐 讛讬讜 砖讜讙讙讬诐 讘讚讘专 讝讛 砖讘讗讜 诇讛诇讞诐 讘讬砖专讗诇 诪驻谞讬 砖讞砖讘讜 讛诇讬讻转诐 注转讛 诇讗专爪诐 讗讬谞讛 讘专爪讜谉 讛拽讘"讛 讻讬 讛讜讗 讗诪专 讜讬讞讜讙讜 诇讬 讘诪讚讘专 讚专讱 砖诇砖转 讬诪讬诐 谞诪爪讗 诇讗 专爪讛 砖讬爪讗讜 诇讙诪专讬 讜讛诐 讻讜讜谞转诐 诇爪讗转 诇讙诪专讬, 讜诇讻谉 讘专讞讜 讗讞专讬讛诐, 讜讛专讬 讛诐 砖讜讙讙讬诐 讘讚讘专 讛讝讛 砖诇 讛专讚讬驻讛 砖专讚驻讜 讗讞专 讘谞讬 讬砖专讗诇.
讗讬 谞诪讬 砖讙讙讜 讘讚讘专 讝讛 砖诇 讛专讚讬驻讛 讘砖讘讬诇 诪诪讜谞诐 砖讛砖讗讬诇讜诐 讜讛砖诐 讬转讘专讱 诇讗 讗诪专 砖讬拽讞讜 诇讙诪专讬 讻讬 讗诐 专拽 讘转讜专转 砖讗诇讛 讜注转讛 专讗讜 砖专讜爪讬诐 诇讘专讜讞 讜诇讬拽讞 讻诇 讛诪诪讜谉 砖诇讛诐 诇讻讱 讞砖讘讜 砖诪讜转专 诇讛诐 诇专讚讜祝 讗讜转诐, 讜谞诪爪讗 讙诐 诪爪专讬诐 注讜诇讬谉 讘讟注谞讛 讝讜 砖讗讬谉 诪注谞讬砖讬谉 注诇 讛砖讜讙讙 讻诪讜 砖注诇讜 讬砖专讗诇 诪谉 讛讚讬谉 讘讟注谞讛 讝讜.



讗植谞执讬 谞讜止转值谉 诇职讱指 讗侄讞指讚 讜旨诪侄讞直爪指讛 砖讈侄讘旨指讛侄诐. 讬砖 诇讛拽砖讜转 诇诪讛 讗侄讞指讚 讜旨诪侄讞直爪指讛 讘讻讬讜讜谉? 讜谞专讗讛 诇讬 讘住"讚 讚讻诇 诪砖驻讟 讜讚讬谉 讜谞拽诪讛 砖讬讛讬讛 讘讗讜讬讘讬 讬砖专讗诇 谞注砖讛 诪谉 讛壮 讙讘讜专讜转 诪谞爪驻"讱 砖诪住驻专诐 讛讜讗 讘讞砖讘讜谉 讛诪讗讜转, 讜讬讚讜注 讻讬 诪拽讜诐 讞诪砖讛 讙讘讜专讜转 讛专讗砖讜谉 讛讜讗 讘讞讜讟诐 砖砖诐 讛讜讗 讗讜转 诪"诐 讚诪谞爪驻"讱 讜诪拽讜诐 讛讗讞专讜谉 讛讜讗 讘讗爪讘注讜转 砖砖诐 讗讜转 爪讚"讬 讚诪谞爪驻"讱 专讗砖 讛讙讘讜专讜转 讛讛诐 讻驻讬 住讚专 讛诪拽讜诪讜转 讛谞讛 讗讜转 诪"诐 砖诪住驻专讛 转"专 讘专讗砖 讜讗讜转 爪讚"讬 砖诪住驻专 转转"拽 讘住讜祝 讻讬 讙' 讗讜转讬讜转 砖讛诐 驻"讛 讜谞讜"谉 讜讻"祝 讛诐 讘驻讛 讜讘讝专讜注 讜讘讻祝 讚诪拽讜诪讜转 讗诇讜 讛诐 讘讗诪爪注.
讜诪讗讞专 讚注诇 讛讬诐 诇拽讜 '砖值讈砖讈 诪值讗讜止转 专侄讻侄讘' (砖诪讜转 讬讚, 讝) 砖讛诐 讛讬讜 讻谞讙讚 诪住驻专 讗讜转 诪"诐 砖讛讬讗 诪拽讜诐 讛专讗砖 诇讻讱 驻专注 诇讜 转诪讜专转诐 讘讞讬诇 住讬住专讗 讘'转职旨砖址讈注 诪值讗讜止转 专侄讻侄讘 讘址旨专职讝侄诇' (砖讜驻讟讬诐 讚, 讬讙) 砖讛诐 讻谞讙讚 诪住驻专 讗讜转 爪讚"讬 砖讛讜讗 诪拽讜诐 讛讗讞专讜谉 砖驻专注 讘讗讞专讬转 讘注讘讜专 讛专讗砖讬转, 讜诇讻讱 讗诪专 诇讜 讗转谉 诇讱 讗侄讞指讚 讜旨诪侄讞直爪指讛 砖讘讛诐 讜诇讻谉 讘住讬住专讗 讛讬讛 专讻讘 讘专讝诇 转砖注 诪讗讜转 讻诪住驻专 讛爪讚"讬 砖讛讜讗 讗讜转 讛讗讞专讜谉 讻驻讬 住讚专 讛诪拽讜诐 砖讗讬谉 讗讜转 讙讚讜诇 讘诪住驻专 讻诪讜讛讜.



诪址讗讬 "谞址讞址诇 拽职讚讜旨诪执讬诐"? 谞址讞址诇 砖讈侄谞旨址注植砖讉指讛 注指专值讘 诪执拽旨侄讚侄诐. 拽砖讛 讛讜讛 诇讬讛 诇拽专讜转讜 谞讞诇 注专讘 讗讜 谞讞诇 注专讘讬诐 讗讜 注专讘讜转?
讜谞专讗讛 诇讬 讘住"讚 注诇 驻讬 诪讛 砖讻转讘 诪讛专砖"讗 讝"诇 讚讗祝 注诇 讙讘 讚拽讬讬诪讗 诇谉 (讘讘讗 讘转专讗 诪讝.) '讗讬谉 转讜讘注讬谉 讛注专讘 转讞诇讛' 讛讻讗 砖讗谞讬 诪砖讜诐 讚讗讚注转讗 讚讛讻讬 谞注砖讛 注专讘 讻讚讬 诇转讘讜注 诪诪谞讜 转讞诇讛 注讬讬谉 砖诐. 讜讘讝讛 诪讜讘谉 砖谞拽专讗 '谞址讞址诇 拽职讚讜旨诪执讬诐' 讜诇讗 谞讞诇 注专讘 讗讜 注专讘讬诐 诇讜诪专 讛讜讗 谞讞诇 砖拽讘诇 砖讬讛讬讛 讛讜讗 谞转讘注 诪拽讚诐. 讜谞专讗讛 诇讬 专讗砖 讜住讜祝 谞讞诇 拽讬砖讜谉 讙专驻诐 注讜诇讛 诪住驻专 注专讘 注诐 讛讻讜诇诇 [273].
讜谞专讗讛 诇讬 讜讚讗讬 讚讻诇 讻讜谞转 讛砖专 讘注谞讬谉 讘拽砖转 讛注专讘 讛讬转讛 诇讟讜讘转 讬砖专讗诇 讻讚讬 砖讗诐 讬讛讬讜 讬砖专讗诇 讗讞专 讻讱 讘爪专讛 砖爪专讬讱 诇讛诐 转砖讜注讛 讻讬讜爪讗 讘讝讛 讜讛诐 讗讬谉 专讗讜讬讬诐 诇谞住 讘讗讜转讜 讝诪谉 讗讝 讛拽讘"讛 讬拽讬讬诐 讛讘讟讞转讜 讝讗转 注诪讛诐 讜讬注砖讛 诇讛诐 谞住 讜诇讗 讬讜讻诇讜 讛诪拽讟专讙讬诐 诇拽讟专讙 诪爪讚 注讜谞讜转 讬砖专讗诇 讻讬讜谉 讚讗讬讻讗 砖谞讬诐 转讜讘注讬诐 讻谞讙讚诐 讛讜讗 讜讛注专讘 讗砖专 诪讘拽砖讬诐 拽讬讜诐 讛讛讘讟讞讛 讛讛讬讗.



讗指诪职专指讛 讻旨职谞侄住侄转 讬执砖讉职专指讗值诇 诇执驻职谞值讬 讛址拽旨指讚讜止砖讈 讘旨指专讜旨讱职 讛讜旨讗: 专执讘旨讜止谞讜止 砖讈侄诇 注讜止诇指诐, 砖讉址诪旨讜旨谞执讬 讘旨指谞侄讬讱指 讻旨职讞只诇职讚旨指讛 讝讜止 砖讈侄讚旨指专指讛 讘旨职注执拽旨指专值讬 讘旨指转旨执讬诐. 驻讬专砖 专砖"讬 讝"诇 '讛讝拽谞讬诐 讜讛讞砖讜讘讬谉 砖讘讛诐 讗诪专讜 注诇 砖讗讬谞谉 讞砖讜讘讬谉 讻诇 讻讱' 讛谞讛 专砖"讬 讝"诇 讛讬讛 诪讜讻专讞 诇驻专砖 讻谉 讗祝 注诇 驻讬 砖专讗讛 讗转 驻讬专讜砖讜 讝讛 讚讞讜拽 诪讗讚 诪驻谞讬 讻讬 讘讬诪讬讜 注讚讬讬谉 诇讗 谞讙诇讬转 讞讻诪转 讛讗诪转 砖诇 讝讜讛专 讛拽讚讜砖 诇讻诇 讗讚诐 讗讱 注转讛 讚转讛讬诇讜转 诇讗诇 谞讙诇讬转 讞讻诪转 讛讗诪转 谞诪爪讗 讘讬讗讜专 讻旨职谞侄住侄转 讬执砖讉职专指讗值诇 驻砖讜讟 讛讜讗 讚拽讗讬 注诇 讗讜专 注诇讬讜谉 讛谞讞诇拽 讜谞诪砖讱 讜讘讗 诪讗讜专 住驻讬专转 讛诪诇讻讜转 讚注讜诇诐 讛讗爪讬诇讜转 砖诪砖诐 谞转讛讜讜 谞砖诪讜转 讬砖专讗诇 讜讝讛 讛讗讜专 谞拽专讗 '讻旨职谞侄住侄转 讬执砖讉职专指讗值诇' 讬注谉 讻讬 住驻讬专转 讛诪诇讻讜转 注爪诪讛 谞拽专讗转 讘砖诐 讝讛 砖诇 讻谞住转 讜谞拽专讗转 讙诐 讻谉 讘砖诐 砖讻讬谞讛 讜谞拽专讗转 讙诐 讻谉 讘砖诐 讗讚谞讬 讜注讜讚 讻诪讛 转讜讗专讬诐, 讜讝讛 讛讗讜专 讛谞讞诇拽 讜讘讗 诪讗讜专 住驻讬专转 讛诪诇讻讜转 讚讗爪讬诇讜转 讗砖专 讙诐 讛讜讗 谞拽专讗 讘砖诐 讻谞住转 讬砖专讗诇 讛讜讗 讗砖专 讗诪专 讚讘专讬诐 讗诇讜 诇驻谞讬 讛拽讘"讛 砖讛讜讗 住讜讚 砖诐 讛讜讬"讛 '砖讉址诪旨讜旨谞执讬 讘旨指谞侄讬讱指' 讛诐 谞砖诪讜转 讬砖专讗诇 讛转讞转讜谞讬诐 '讻旨职讞只诇职讚旨指讛 讝讜止 砖讈侄讚旨指专指讛 讘旨职注执拽旨指专值讬 讘旨指转旨执讬诐' 讻讬 讞诇拽 讛讗讜专 讛讝讛 讛谞拽专讗 讘砖诐 讻谞住转 讬砖专讗诇 讛讜讗 讙诐 讻谉 谞拽专讗 讘砖诐 砖讻讬谞讛 讜讛讜讗 讛砖讜专讛 注诇 讬砖专讗诇 讘讘讬转 讛诪拽讚砖 讜讗讞专 砖讞讟讗讜 讬砖专讗诇 谞住转诇拽 讗讜专 讛砖讻讬谞讛 讛讝讛 诪讘讬转 讛诪拽讚砖 讜讞谞讛 讘讻讜转诇 讛诪注专讘讬 讜讻诪讜 砖讗诪专讜 专讘讜转讬谞讜 讝"诇 (砖诪讜转 专讘讛 驻专砖讛 讘) 砖讙诐 讘讞专讘谉 诇讗 讝讝讛 砖讻讬谞讛 诪讻讜转诇 诪注专讘讬 讜注诇 讝讛 讗诪专讛 砖讉址诪旨讜旨谞执讬 讘旨指谞侄讬讱指 讛址讚旨指专指讛 讘旨职注执拽旨指专值讬 讘旨指转旨执讬诐 讻讬 讛讬讗 砖讜专讛 讘讻讜转诇 讛诪注专讘讬 讘诇讘讚.
讜注讜讚 谞专讗讛 诇讬 讘住"讚 诪讛 砖讛诪砖讬诇讛 注爪诪讛 讻旨职讞只诇职讚旨指讛 讻讬 讗讜专 讝讛 讛谞拽专讗 讘砖诐 '讻旨职谞侄住侄转 讬执砖讉职专指讗值诇' 讬砖 诇讜 讻诪讛 讻讬谞讜讬讬诐 讜讘讻诇诇 讛讜讗 砖诪讻讜讜谞讛 讘砖诐 '讞讜讛' 讜讙诐 诪讻讜讜谞讛 讘砖诐 '讚诇' 讜注谞讬谉 讝讛 讛讻讬谞讜讬 砖诇 '讚诇' 讛讜讗 诪讞诪转 注讜谞讜转 讬砖专讗诇 讬注谉 讻讬 讬讚讜注 讚砖诐 讗讚谞讬 讘诪讬诇讜讗讜 讜诪诇讜讬 诪诇讜讗讜 讛讜讗 诇"讛 讗讜转讬讜转 讗诐 转诪诇讗 讗讜转 讛转讬"讜 讘讬讜"讚 讙诐 讻谉, 讜讝讜 讛讗专讛 砖讬砖谞讛 讘砖讘转讜转 讜讬诪讬诐 讟讜讘讬诐 讗讘诇 诪讞诪转 讛注讜谞讜转 转转诪注讟 讛讛讗专讛 讘讬诪讬 讛讞讜诇 讜讛转讬"讜 诇讗 转转诪诇讗 讘讬讜"讚 讗诇讗 讘讜讗"讜 讘诇讘讚 讻讝讛 转"讜 讜诇讗 转讬"讜 讜诇驻讬 讝讛 讛讗讜转讬讜转 讬讛讬讜 诪住驻专 '讚诇' [34] 讜讝讛 讬讜专讛 注诇 讚诇讜转 讜诪讬注讜讟 讜讻诪讜 砖讻转讘 专讘讬谞讜 讛讗专"讬 讝"诇 讘驻住讜拽 (讘诪讚讘专 讬讚, 讬讝) '讜职注址转指旨讛 讬执讙职讚址旨诇 谞指讗 讻止旨讞址 讗植讚止谞指讬' 注讬讬谉 砖诐.
谞诪爪讗 讗诐 讗讬谉 注讜砖讬谉 专爪讜谞讜 砖诇 诪拽讜诐 转转诪注讟 讛讛讗专讛 讜讬讛讬讛 诇讛 讻讬谞讜讬 '讚诇' 讜注诐 讻讬谞讜讬 '讞讜讛' 砖讬砖 诇讛 讛专讬 讻讗谉 爪讬专讜祝 讞讜诇讚讛 砖讛讜讗 '讞讜讛 讚诇' 讜诇讻谉 讗诪专讛 注砖讗讜谞讬 讻讞讜诇讚讛.
讜诪讛 砖讗诪专 '砖讈侄讚旨指专指讛 讘旨职注执拽旨指专值讬 讘旨指转旨执讬诐' 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讚住驻讬专转 讛诪诇讻讜转 讬砖 讘讛 注砖专 住驻讬专讜转 讜注讬拽专讛 讛讜讗 谞拽讜讚讛 拽讟谞讛 讜讛转砖注讛 住驻讬专讜转 讘讗讬诐 讘住讜讚 转讜住驻转 讜注诇 讬讚讬 讛注讜讜谞讜转 诪住转诇拽讬诐 讛转砖注 砖讛谉 住讜讚 转讜住驻转 讜转砖讗专 谞拽讜讚讛 拽讟谞讛 砖讛讬讗 注讬拽专讛 注讻"讚 讝"诇, 讜诇讝讛 讗诪专 '砖讈侄讚旨指专指讛 讘旨职注执拽旨指专值讬 讘旨指转旨执讬诐' 注拽专讬 讚讬讬拽讗.
讜讘讝讛 诪讜讘谉 住讬讜诐 讛讻转讜讘 (转讛诇讬诐 拽讬讙, 讟) '讗值诐 讛址讘指旨谞执讬诐 砖职讉诪值讞指讛' 砖谞转拽砖讛 讘讜 诪讛专砖"讗 讜讚讜拽 讛讬讟讘. 讜讙诐 诇讘讬讗讜专 讛专讗砖讜谉 砖讘讬讗专转讬 诪讛 砖讗诪专 讘注拽专讬 讘转讬诐 注诇 讻讜转诇 诪注专讘讬 讙诐 讻谉 讬讘讜讗 谞讻讜谉 住讬讜诐 讛谞讝讻专 讜讛讜讗 讚注诇 讬讚讬 讻讜转诇 讝讛 砖谞砖讗专 讘讜 讛砖专讗转 砖讻讬谞讛 砖讜诪专转 讻谞住转 讬砖专讗诇 砖讝讛 住讬诪谉 砖转讞讝讜专 注讟专讛 诇讬讜砖谞讛 讜讻诪讜 砖驻讬专砖谞讜 讘住"讚 注诇 驻住讜拽 '讜职诇指转侄转 诇指谞讜旨 讬指转值讚 讘执旨诪职拽讜止诐 拽指讚职砖讈讜止' (注讝专讗 讟, 讞).



讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职讙址讘职专执讬讗值诇: "讙旨职注址专 讞址讬旨址转 拽指谞侄讛". 谞专讗讛 诇讬 讘住"讚 讙旨职注址专 讘讛讬驻讜讱 讙旨指专址注 讻诇讜诪专 转讙专注 讜转讞住专 '讞址讬旨址转 拽指谞侄讛' 讛讬讗 讞讬讛 砖讚专讛 讘讬谉 讛拽谞讬诐 专讜爪讛 诇讜诪专 注砖讜 讜拽诇讬驻转讜 砖讘讝讻讜转 转讜专讛 砖讘讻转讘 砖讛讬讗 讝' 住驻专讬诐 讬讙专注 讜讬讞住专 讗讜转 讝' 诪值讞植讝执讬专 砖讛讜讗 拽诇讬驻转 注砖讜 讜讬砖讗专 讞专讬 诇砖讜谉 '讞专讬 讗祝', 讜讘讝讻讜转 转讜专讛 砖讘注诇 驻讛 砖讛讬讗 砖砖讛 住讚专讬诐 讬讞住专 讗讜转 讜讗"讜 诪谉 注砖讜 讜讬砖讗专 注砖 讜讗讝 讬转拽讬讬诐 讻讬 '注指砖讈 讬止讗讻职诇值诐' (讬砖注讬讛 谞, 讟) 讜砖谞讬 讗讜转讬讜转 讗诇讜 砖讛诐 讝"讜 讬拽讞讜诐 讬砖专讗诇 砖谞拽专讗讬诐 '注址诐 讝讜旨' 讚讻转讬讘 (砖诪讜转 讟讜, 讟讝) '注址诐 讝讜旨 拽指谞执讬转指' 讜讻转讬讘 (讬砖注讬讛 诪讙, 讻讗) 注址诐 讝讜旨 讬指爪址专职转执旨讬 诇执讬.
讜诪讛 砖讗诪专 '讙旨职注址专 讞址讬址转 拽指谞侄讛' 砖讈侄讚旨指专指讛 讘旨值讬谉 讛址拽旨指谞执讬诐, 谞专讗讛 诇讬 讘住"讚 注诇 驻讬 诪讛 砖讻转讘 讛专讘 诪讗讜专讬 讗讜专 讝"诇 拽住诐 讻讬谞讜讬 诇谞讜拽讘讛 讚拽诇讬驻讛 注讬讬谉 砖诐. 讜讬讚讜注 讻讬 讛诐 砖转讬诐 讘住讜讚 砖转讬诐 讝讜讙讜转 砖讛诐 讗讞讚 讻谞讙讚 诇讗讛 讚拽讚讜砖讛, 讜讗讞讚 讻谞讙讚 专讞诇 讚拽讚讜砖讛 讜讗诐 讻谉 注砖讜 砖讛讜讗 讚讘拽 讘拽诇讬驻转 讛讝讻专 讛讜讗 讚专 讘讬谉 讛讗讬 拽住诐 讚谞讜拽讘讗 讜讘讬谉 讛讗讬 拽住诐 讚谞讜拽讘讗, 讜诇讝讛 讗诪专 砖讈侄讚旨指专指讛 讘旨值讬谉 讛址拽旨指谞执讬诐 讻讬 '拽住诐' 诪住驻专讜 '拽旨指谞执讬诐' [200]. 讜诇讻谉 讻转讬讘 (讘专讗砖讬转 诇讙, 讗) '讜职讛执谞值旨讛 注值砖指讉讜 讘指旨讗 讜职讗址专职讘址旨注 诪值讗讜止转 讗执讬砖讈 注执诪旨讜止', 讻讬 转专讬 拽住诐 讛诐 讻讗诪讜专 诇注讬诇.
讜谞专讗讛 诇讬 讘住"讚 诪讛 砖谞讚诪讛 注砖讜 诇拽诇讬驻转 '讞植讝执讬专' 讚讻转讬讘 (转讛诇讬诐 驻, 讬讚) '讬职讻址专职住职诪侄谞指旨讛 讞植讝执讬专 诪执讬指旨注址专' 讻讬 讛讜讗 专爪讛 诇讬拽讞 讘专讻讛 诪讗讘讬讜 讜讗讞专 讻讱 讘讗 讬注拽讘 讗讘讬谞讜 注"讛 讘注爪转 专讘拽讛 讗诪谞讜 注"讛 讜诇拽讞 诪诪谞讜 讛讘专讻讛 注诇 讬讚讬 砖谞讬 讙讚讬讬 注讝讬诐 讟讜讘讬诐 砖讗诪专讛 诇讜 (讘专讗砖讬转 讻讝, 讟) '诇侄讱职 谞指讗 讗侄诇 讛址爪止旨讗谉 讜职拽址讞 诇执讬 诪执砖指旨讈诐 砖职讈谞值讬 讙职旨讚指讬值讬 注执讝执旨讬诐 讟止讘执讬诐' 砖讛拽驻讬讚讛 诇讛讘讬讗 诇讛 砖谞讬诐 讗祝 注诇 驻讬 砖讛讬讛 诪住驻讬拽 诇讗讻讬诇转 讬爪讞拽 讗讘讬谞讜 注"讛 注砖讬专讬转 砖诇 讙讚讬 讗讞讚, 讗讱 专爪转讛 诇注砖讜转 驻讜注诇 讚诪讬讜谞讬 砖注诇 讬讚讬 砖谞讬 讙讚讬讬 注讝讬诐 讗诇讜 砖讛诐 诪住驻专 讘' 讬讞住专 诪谉 讘专讻讛 砖诪讘拽砖 注砖讜 诇注爪诪讜 讗讜转 讘' 讜讬砖讗专 专讻讛 讻诪谞讬谉 讞讝讬专 [225], 讜讘讝讛 谞讚诪讛 注砖讜 诇拽诇讬驻转 讞讝讬专.
讜讛讗 讚讗诪专 讛砖诐 讬转讘专讱 讚讘专 讝讛 砖诇 诪驻诇转 讗讚讜诐 诇讙讘专讬讗诇 讜诇讗 诇诪讬讻讗诇? 谞专讗讛 诇讬 注诇 驻讬 诪讛 砖驻讬专砖 专讘讬谞讜 讛讗专"讬 讝"诇 讘驻住讜拽 (讬砖注讬讛 谞讘, 讙) '讜职诇止讗 讘职讻侄住侄祝 转执旨讙指旨讗值诇讜旨' 讚讙讗讜诇转 诪爪专讬诐 讛讬转讛 讘讞住讚 砖讛讜讗 住讜讚 讻住祝 讜讙讗讜诇讛 讛注转讬讚讛 诇讛讬讜转 诪讗讚讜诐 转讛讬讛 注诇 驻讬 诪讚转 讛讙讘讜专讛 砖讛讜讗 住讜讚 讬爪讞拽 讬注讜讬谉 砖诐, 讜诇讻谉 讗诪专 讝讛 诇讙讘专讬讗诇 砖讛讜讗 住讜讚 讛讙讘讜专讛.
讜注讜讚 谞专讗讛 诇讬 讘住"讚 讚诪爪讬谞讜 注诇 砖诇讬讟转 驻专住 讘讗 讙讘专讬讗诇 讜诇讬诪讚 讝讻讜转 注诇 讬砖专讗诇 讜讛讜注讬诇 讞爪讬 谞讞诪讛 讜讘砖诇讬讟转 讬讜讜谉 爪讜讜讞 讜诇讗 讗砖讙讞讜 讘讬讛, 讜诇讻谉 注讘讜专 讝讗转 诪住专 讛拽讘"讛 讛讻谞注转 讗讚讜诐 讘讬讚讜.
讜注讜讚 谞专讗讛 诇讬 注诇 驻讬 诪讛 砖讻转讜讘 讘拽讛讬诇转 讬注拽讘 讘砖诐 住讜讚讬 专讝讗 讚讙讘专讬讗诇 讛讜讗 讛讚讬讬谉 诇驻谞讬 讻住讗 讛讻讘讜讚, 讜讻诪讜 砖讗诪专讜 讘讙诪专讗 (住讜讟讛 讬讘:) '讘讗 诪诇讗讱 讜讞讘讟谉 讘拽专拽注' 讜讛讬讛 诪诇讗讱 讙讘专讬讗诇. 讜注讜讚 讻转讘 砖诐 讚诪诇讗讱 讙讘专讬讗诇 诪专讗讛 讙讘讜专转讜 诇砖专讬 讗讜诪讜转 讛注讜诇诐 驻注诐 讗讞转 讘砖谞讛 讻讚讬 诇讛转讬砖 讻讜讞诐 讜诇讗 讬讝讬拽讜 讗转 讬砖专讗诇 注讬讬谉 砖诐. 讜讘讝讛 诪讜讘谉 讛讬讟讘 诪讛 砖讗诪专 讛拽讘"讛 讚讘专讬诐 讗诇讜 诇讙讘专讬讗诇 讜诇讗 诇诪诇讗讱 讗讞专.



讙旨职注止专 讘旨职讞址讬旨指讛, 砖讈侄讻旨指诇 诪址注植砖讉侄讬讛指 谞执讻职转旨指讘执讬谉 讘旨职拽讜旨诇职诪讜止住 讗侄讞指讚. 谞专讗讛 诇讬 讘住"讚 讻讬 注砖讜 讗祝 注诇 驻讬 砖讬爪讗 诪讬爪讞拽 讗讘讬谞讜 注"讛 诇讗 谞转讞讘专 注诐 讬注拽讘 讗讞讬讜 砖拽讬讘诇 讛转讜专讛 砖讬砖 讘讛 转专讬"讙 诪爪讜转 讗诇讗 谞转讞讘专 注诐 讘谞讬 谞讞 讚讗讬谉 诇讛诐 讗诇讗 讝' 诪爪讜讜转 讜诪住驻专 讛砖讘注讛 谞讻转讘 讘拽讜诇诪讜住 讗讞讚 专讜爪讛 诇讜诪专 专砖讬诪讛 讗讞转 砖诇 讗讞讚讬诐 讚讜拽讗, 讜讝讛讜 砖讗诪专 '诪址注植砖讉侄讬讛指' 专讜爪讛 诇讜诪专 诪爪讜讜转讬讛 谞讻转讘讬诐 讘拽讜诇诪讜住 讗讞讚. 诪讛 砖讗讬谉 讻谉 诪住驻专 转专讬"讙 诪爪讜讜转 砖拽讘诇讜 讬砖专讗诇 谞讻转讘 讘砖诇讜砖讛 拽诇诪讜住讬诐 专讜爪讛 诇讜诪专 砖诇讜砖讛 专砖讬诪讜转 砖讛诐 专讜砖诐 讗讞讚讬诐 讜专讜砖诐 注砖专讜转 讜专讜砖诐 诪讗讜转 讛专讬 砖诇砖讛 拽讜诇诪讜住讬诐. 讜诇讻谉 讗诪专 讛拽讘"讛 诇讬砖专讗诇 (砖诪讜转 讬讟, 讛) '讜执讛职讬执讬转侄诐 诇执讬 住职讙只诇指旨讛' 讚讜讙诪转 讛址住旨侄讙讜止诇 砖讛讜讗 砖诇讜砖讛 谞拽讜讚讜转.
讜注讜讚 谞专讗讛 诇讬 讘住"讚 诪讛 砖讗诪专 '诪址注植砖讉侄讬讛指 谞执讻职转旨指讘执讬谉 讘旨职拽讜旨诇职诪讜止住 讗侄讞指讚' 砖讬砖 诇讻诇 讗讚诐 砖谞讬 住驻专讬诐 诇诪注诇讛 讗讞转 砖诇 讝讻讬讜转 讜讗讞转 砖诇 注讜讜谞讜转 讻诪讜 砖讗诪专讜 (诪砖谞讛 讗讘讜转 讘, 讗) '讜职讻指诇 诪址注植砖侄讉讬讱指 讘址旨住值旨驻侄专 谞执讻职转指旨讘执讬谉', 讜讗诐 讻谉 讬砖 诇讜 讘' 拽诇诪讜住讬诐 拽诇诪讜住 砖诇 诪诇讗讱 专讞诪讬诐 讛讻讜转讘 讛讝讻讬讜转 讜拽诇诪讜住 砖诇 诪诇讗讱 讛讚讬谉 讛讻讜转讘 注讜谞讜转 讻讬 讗讬谉 诪诇讗讱 讛诪诪讜谞讛 注诇 诪注砖讛 专讞诪讬诐 注讜砖讛 诪注砖讛 讚讬谉 讜诇讗 诇讛驻讱 讻诪讜 砖讗诪专讜 讛专讗"诐 讝"诇. 讜讛谞讛 讻诇 讝讛 讘讗讚诐 砖讬砖 诇讜 讝讻讜讬讜转 讜讬砖 诇讜 注讜讜谞讜转, 讗讘诇 专砖注 讙诪讜专 诪讗讚 砖讗讬谉 诇讜 讝讻讜讬讜转 讻诇诇, 讗诐 讻谉 讗讬谉 诇讜 拽讜诇诪讜住 砖诇 讝讻讜讬讜转 讗诇讗 讻诇 诪注砖讬讜 谞讻转讘讬诐 讘拽讜诇诪讜住 讗讞讚 砖诇 诪诇讗讱 讚讬谉 讛讻讜转讘 讛注讜讜谞讜转.
讜注讜讚 谞专讗讛 诇讬 讘住"讚 讚讬砖 讗讜诪讛 讻讜转讘转 讙讝专讜转 专注讜转 注诇 讬砖专讗诇, 讗讱 讗讞专 讻讱 转讞讝讜专 讘讛 讜诪讞诇驻转 讻转讘 讛讙讝专讛 诪专注讛 诇讟讜讘讛, 讜讻讚讛讜讛 讘诪诇讻讜转 讗讞砖讜专讜砖 砖讻转讘 转讞讬诇讛 讗讙专讜转 专注讜转 讜讞讝专 讜讻转讘 讗讙专讜转 讟讜讘讜转, 讗讘诇 讗诇讜 拽砖讬诐 讛诐 砖诪注砖讬讛诐 谞讻转讘讬诐 讘拽讜诇诪讜住 讗讞讚 砖讗讬谉 诪讞诇驻讬诐 拽讜诇诪讜住讬讛诐 诪专注讛 诇讟讜讘讛 讗诇讗 诪讛 砖谞讻转讘 讘拽讜诇诪讜住 专注 讬砖讗专 讜诇讗 讬砖转谞讛 讛讚讘专 讛讛讜讗 诇讟讜讘.
讗讜 谞专讗讛 诇讬 讘住"讚 讻讬 讛诪讚拽讚拽讬诐 讗讞专 砖讻讜转讘讬诐 讻转讘 讙讝专讛 讗讬谉 注讜砖讬诐 讝讛 讛谞讻转讘 讘诪讜砖讻诇 讛专讗砖讜谉 注讬拽专 讗诇讗 讞讜讝专讬诐 讜诪注讬讬谞讬诐 讘讜 讛讬讟讘 讜诪转拽谞讬诐 讘讜 讻诪讛 讚讘专讬诐 砖讗讬谞诐 注讜诇讬诐 讻专讗讜讬, 讗讱 讗诇讜 诇专讜注 讛谞讛讙转诐 讗讬谉 诪讚拽讚拽讬诐 诇转拽谉 讚讘专讬诐 砖谞讻转讘讜 讘诪讜砖讻诇 讛专讗砖讜谉 讗诇讗 讻诇 砖驻诇讟 讛拽诇诪讜住 讘专讗砖讜谞讛 讛讜讗 讬拽讜诐 讜讬讛讬讛 讜诇讗 讬砖转谞讛, 讚讗讬谉 讞讜砖砖讬诐 诇转拽谉 讛诪注讜讜转 砖谞驻诇 讗爪诇诐 讘诪讜砖讻诇 讛专讗砖讜谉 讜讝讜 专注讛 讞讜诇讛 诪讗讚.
讗讜 讬讜讘谉 讘讬转 讛诪拽讚砖 谞拽专讗 讗植专执讬讗值诇 砖讛讜讗 诪住驻专 拽讜旨诇职诪讜止住 [242] 讜讛诐 讻转讘讜 砖讟谞讛 诇讛专讜住 拽讜诇诪讜住 讗讞讚 砖讛讜讗 讘讬转 砖谞讬, 讜诇讻谉 诪注砖讬讛诐 讬讛讬讜 谞讝讻专讬诐 诇讛谞拽诐 诪讛诐 讘讗诇祝 讛砖讬砖讬 砖讛讜讗 讘讞讬谞转 讛讬住讜讚 讛谞拽专讗 拽讜诇诪讜住 讻诪讜 砖讗诪专讜 讘住驻专 诪讗"讗 讝"诇, 拽讜诇诪讜住 讻讬谞讜讬 诇讬住讜讚 砖讻讜转讘 讘住驻专 讛诪诇讻讜转 讬注讜讬谉 砖诐, 讜诇讻谉 讘讜 讬讛讬讛 谞拽诪讛 诇注砖讜 砖讛讞专讬讘 讗转 讗专讬讗诇 砖讛讜讗 诪住驻专 拽讜诇诪讜住 讜讬讘谞讛 讘讬转 砖诇讬砖讬 砖讛讬讗 讙旨职讗讜止谉 讬址注植拽止讘 [242] 砖注讜诇讛 诪住驻专 拽讜诇诪讜住.



"注植讚址转 讗址讘旨执讬专执讬诐 讘旨职注侄讙职诇值讬 注址诪旨执讬诐"; 砖讈侄砖旨讈指讞植讟讜旨 讗址讘旨执讬专执讬诐, 讻旨址注植讙指诇执讬诐 砖讈侄讗值讬谉 诇指讛侄诐 讘旨职注指诇执讬诐. 谞专讗讛 诇讬 讘住"讚 讚专讬砖 注植讚址转 诪诇砖讜谉 讛注讘专讛 讜住讬诇讜拽 砖讛注讘讬专讜诐 讜住诇拽讜诐 诪谉 讛注讜诇诐 讘讛专讬讙转诐 讗讜 诪诇砖讜谉 (讬砖注讬讛 诪讘, 讻讘) '讛指讬讜旨 诇指讘址讝' 转专讙讜诪讜 讛讜讜 诇注讚讬. 讜讻谉 (砖诐 砖诐, 讻讚) '诪执讬 谞指转址谉 诇执诪职砖执讈住指旨讛 讬址注植拽止讘' 转专讙讜诪讜 诪讗谉 诪住专 诇注讚讬 讬注拽讘, 讜讻谉 (讘专讗砖讬转 诪讟, 讻讝) '讘址旨讘止旨拽侄专 讬止讗讻址诇 注址讚' 讜讻谞讝讻专 讘注专讜讱 讝"诇.
讜诪讛 砖讗诪专 '诪执转职专址驻旨值住 讘旨职专址爪旨值讬 讻指住侄祝', 专诪讝 讘讝讛 专注转诐 砖转讘讜讗 诇讛诐 诇注转讬讚 讻讬 驻诇讜谞讬 讞爪讬讜 住"诪 讛讜讗 专注 讜讞爪讬讜 讗"诇 讛讜讗 讟讜讘, 讜诇注转讬讚 讬转讘注专 讛住"诐 砖讛讜讗 驻专住 砖诇 砖诪讜 注诇 讬讚讬 '专址爪旨值讬 讻指住侄祝' 讛讬讗 讛爪讚拽讛 讜讝讛讜 '诪执转职专址驻旨值住' 拽专讬 讘讛 '诪转 驻专住 讘专爪讬 讻住祝'.
讜诪讛 砖讗诪专 讜职讗值讬谞指谉 注讜止砖讉执讬谉 专职爪讜止谉 讘旨职注指诇执讬诐, 讻转讘 诪讛专砖"讗 讝"诇 讗讬谞讜 诪驻讜专砖 讝讛 讘拽专讗, 讜讗驻砖专 砖讛诐 讚讘专讬 专讘讬 讬讜讞谞谉 注讬讬谉 砖诐, 讜讝讛 讚讜讞拽. 讜谞专讗讛 诇讬 讘住"讚 讚诪驻讜专砖 讝讛 讘拽专讗 讻讬 讝讛 拽讗讬 注诇 诪讛 砖谞讗诪专 (转讛诇讬诐 住讞, 诇讗) '注植讚址转 讗址讘执旨讬专执讬诐 讘职旨注侄讙职诇值讬 注址诪执旨讬诐' 砖讚专砖 讘讝讛 砖讈侄砖旨讈指讞植讟讜旨 讗址讘旨执讬专执讬诐, 讻旨址注植讙指诇执讬诐 砖讈侄讗值讬谉 诇指讛侄诐 讘旨职注指诇执讬诐 讜讗祝 注诇 驻讬 砖讛讜讗 讘转讞诇讛 '诪执转职专址驻旨值住 讘旨职专址爪旨值讬 讻指住侄祝' 砖诇拽讞 砖讜讞讚 诪诪讜谉 注诐 讻诇 讝讛 讛诐 砖讜讞讟讬诐 讗讘讬专讬诐 讻注讙诇讬诐 砖诇讜拽讞讬诐 诪诪讜谉 诇驻讟讜专 讜住讜祝 讛讜专讙讬诐 讜讗讬谉 注讜砖讬谉 专爪讜谉 讘注诇讬诐 砖诇拽讞讜 诪讛诐 讛诪诪讜谉.



拽职专指讘讜止转 砖讈侄讛指讬讜旨 讞植驻值爪执讬谉 讘旨指讛侄诐. 注讬讬谉 诪讛专砖"讗 讝"诇. 讜注讜讚 谞专讗讛 诇讬 讘住"讚 讛讻讜讜谞讛 拽专讘讜转 注诇 讚专讙讗 讚砖拽专, 讚讗诪专讜 专讘讜转讬谞讜 讝"诇 讘讙诪专讗 (砖讘转 拽讚.) '诪讗讬 讟注诪讗 砖拽专 诪拽专讘谉 诪讬诇讬讛 讜讗诪转 诪专讞拽谉 诪讬诇讬讛' 专讜爪讛 诇讜诪专 讗讜转讬讜转 砖拽专 拽专讜讘讬诐 讝讛 注诐 讝讛 讘讗诇驻"讗 讘讬转"讗 讜讗讜转讬讜转 讗诪转 诪专讜讞拽讬诐, 讜诇讝讛 讗诪专 拽职专指讘讜止转 砖讈侄讛指讬讜旨 讞植驻值爪执讬谉 讘旨指讛侄诐 讚讛讬讬谞讜 讗讜转讬讜转 砖拽专 讚诪拽专讘谉 诇讛讚讚讬 砖讗讬谞诐 讞驻爪讬诐 讘讗诪转 讚诪专讞拽谉 诪讬诇讬讛 讜讝讜 讚专讙讗 讚砖拽专 砖讘讞专讜 讘讛 讛讘讬讗转诐 诇讬讚讬 驻讬讝讜专 讚诪专讞拽谉 诪讬诇讬讛.
讜讘讝讛 驻专砖转讬 讘住"讚 (讬专诪讬讛 诇讗, 讘) '诪值专指讞讜止拽 讛殖' 谞执专职讗指讛 诇执讬' 讻诇讜诪专 讘讚专讙讗 讚讗诪转 讚诪专讞拽谉 诪讬诇讬讛 诇讻谉 讗诪专 诇讬 讛砖诐 讬转讘专讱 '讜职讗址讛植讘址转 注讜止诇指诐 讗植讛址讘职转执旨讬讱职'. 讜诇讻谉 讗爪诇 讗讘专讛诐 讻转讜讘 (讘专讗砖讬转 讻讘, 讚) '讜址讬址旨专职讗 讗侄转 讛址诪指旨拽讜止诐 诪值专指讞止拽' 讛诪拽讜诐 拽讗讬 注诇 讛拽讘"讛 砖谞拽专讗 讘砖诐 诪指旨拽讜止诐 专讗讛讜 讘讚专讙讗 讚讗诪转.



砖讈职诇止砖讈 诪值讗讜止转 讜职砖讈执砖旨讈执讬诐 讜址讞植诪执砖旨讈指讛 砖讈职讜指拽执讬诐 讬值砖讈 讘旨执讻职专址讱职 讙旨指讚讜止诇 砖讈侄讘旨职专讜止诪执讬. 讻谉 讛讙专住讗 讘注讬谉 讬注拽讘 讜讘讜讚讗讬 讗讙讚讛 讝讜 讗讬谞讛 讻驻砖讜讟讛 讻讬 诇诪讛 爪专讬讻讬谉 诇砖诪讜注 讚讘专讬诐 讗诇讜 诪驻讬 专讘讬 讬砖诪注讗诇? 讛诇讗 诪讻诇 讗讚诐 砖讛诇讱 诇砖诐 讬讻讜诇讬诐 诇讚注转 讝讗转. 讜注讜讚 讛讬转讻谉 讚专讘讬 讬砖诪注讗诇 讘讞诇讬讜 讬驻谞讛 讚注转讜 诇讚讘专 讘讚讘专讬诐 讞讬爪讜谞讬诐 讗诇讜 诇讛讜讚讬注 诪讛 砖讬讚注 诪砖讜讜拽讬诐 讜专讞讜讘讜转 砖诇 讻专讱 专讜诪讬? 注诇 讻谉 讘讜讚讗讬 讗讙讚讛 讝讜 讗讬谞讛 讻驻砖讜讟讛!
讜谞专讗讛 诇讬 讘住"讚 讻旨职专址讱职 讙旨指讚讜止诇 砖讈侄讘旨职专讜止诪执讬 讛讜讗 讙讜祝 讛讗讚诐 砖谞拽专讗 '注讬专 拽讟谞讛' 讜诇讻谉 讙讜祝 讛爪讚讬拽 讬砖 诇讻谞讜转讜 讘转讜讗专 '讻专讱 讙讚讜诇' 砖讛讜讗 讘专讜诐 讛诪注诇讜转, 讜砖住"讛 砖讜讜拽讬诐 专诪讝 诇砖住"讛 讙讬讚讬谉.
讜诪讛 砖讗诪专 讻指诇 讗侄讞指讚 讬值砖讈 讘旨讜止 砖讈职诇止砖讈 诪值讗讜止转 讜职砖讈执砖旨讈执讬诐 讜职讞指诪值砖讈 讘旨执讬专指谞执讬旨讜止转 专诪讝 诇驻谞讬诪讬讜转 砖诇 砖住"讛 讙讬讚讬谉 砖讛讜讗 讞诇拽 讛专讜讞谞讬 砖讘讛诐 砖讻诇 讗讞讚 讻诇讜诇 诪讻诇 讛砖住"讛 讞诇拽讬 讛专讜讞谞讬转 砖诇 砖住"讛 讙讬讚讬谉 讜讘讻诇 讗讞讚 诪讗诇讜 讛砖住"讛 讞诇拽讬诐 砖讘砖住"讛 讛讙讬讚讬谉 讬砖 讘讜 砖住"讛 诪注诇讜转 专讜爪讛 诇讜诪专 砖住"讛 讗讜专讜转 砖诇 砖住"讛 诪爪讜讜转 诇讗 转注砖讛 砖诪讗讬专讬诐 讗讜专讜转 讗诇讜 讘讛诐, 讜讘讻诇 讗讞转 讬砖 讘讛 诇讝讜谉 讗转 讻诇 讛注讜诇诐 讻诇讜诪专 讘讻诇 讗讜专 诪爪讜讜讛 砖诇 砖住"讛 诇讗 转注砖讛 讬砖 讘讜 讻讚讬 住讬驻讜拽 诇讝讜谉 讗转 讻诇 讛讙讜祝 讛谞拽专讗 '注讜诇诐' 砖讝讻讜转 诪爪讜讜讛 讗讞转 转住驻讬拽 诇讝讜谞讜 讘注讜诇诐 讛讝讛.
讜砖讗诇 专讘讬 砖诪注讜谉 讛址谞值讬 诇职诪址讗谉? 驻讬专讜砖 诇诪讬 专讗讜讬 砖谞讗诪专 注诇讬讜 讚讘专讬诐 讗诇讜? 讜讛砖讬讘 '诇指讱职 讜旨诇职讞址讘职专指讱职 讜旨诇职讞址讘职专值讬 讞址讘职专指讱职' 讚讗讬谉 讚讘专讬诐 讗诇讜 专讗讜讬 诇讛讗诪专 讗诇讗 注诇 爪讚讬拽讬诐 讛注讜住拽讬诐 讘转讜专讛 讘讬诪讬诐 讜讘诇讬诇讜转 讘拽讚讜砖讛 讜讘讟讛专讛. 讜讛讗 讚讗诪专 诇讜 砖诇讜砖讛 讞诇讜拽讜转 诇指讱职 讜旨诇职讞址讘职专指讱职 讜旨诇职讞址讘职专值讬 讞址讘职专指讱职 讻谞讙讚 讛注讜住拽讬诐 讘转讜专讛 砖讘注诇 驻讛 砖讛诐 诪讗专讬 诪砖谞讛 诪讗专讬 转诇诪讜讚 诪讗专讬 讗讙讚讛.
讜注讜讚 谞专讗讛 诇讬 讘住"讚 注诇 讚专讱 讛住讜讚, 讻旨职专址讱职 讙旨指讚讜止诇 专诪讝 诇讝注讬专 讗谞驻讬谉 砖讛讜讗 讙讚讜诇 诪谞讜拽讘讗 讜注讜诪讚 讘专讜诐 讛诪注诇讜转, 讜砖住"讛 砖讈职讜指拽执讬诐 专诪讝 诇住讜讚 砖住"讛 讬诪讜转 讛讞诪讛 砖讘讜, 讜讻诇 讗讞讚 讬砖 讘讜 砖住"讛 讘旨执讬专指谞执讬旨讜止转 专诪讝 诇讞诪砖讛 讞住讚讬诐 讚讗讬诪讗 砖讛诐 讞诪砖讛 驻注诪讬诐 住"讙 注诐 讛讗讜转讬讜转 砖诇讛诐 讘住讜讚 (讚谞讬讗诇 讟, 讬讟) '讗植讚止谞指讬 砖职讈诪指注指讛 讗植讚止谞指讬 住职诇指讞指讛 讗植讚止谞指讬 讛址拽职砖执讈讬讘指讛' 专讗砖讬 转讬讘讜转 砖住"讛 讻谞讜讚注, 讻诇讜诪专 讻诇 讗讞讚 诪谉 砖住"讛 讛谞讝讻专 诪拽讘诇 讜诇讜拽讞 讛讗专讛 诪谉 讞诪砖讛 讞住讚讬诐 讚讗讬诪讗 砖讛诐 砖住"讛, 讜讙诐 注讜讚 讻诇 讗讞讚 诪谉 砖住"讛 讛谞讝讻专 诪拽讘诇 注讜讚 诪谉 讞诪砖讛 讞住讚讬诐 讚讗讘讗 砖讛诐 讞诪砖讛 驻注诪讬诐 讞诪砖讛. 讜砖讗诇 诇职诪址讗谉 转诪砖讱 讛讗专转诐 讜讛砖驻注转诐? 讜讛砖讬讘 诇指讱职 讜旨诇职讞址讘职专指讱职 讜旨诇职讞址讘职专值讬 讞址讘职专指讱职 讻诇讜诪专 诇讬砖专讗诇 讚讜拽讗 砖讻讜诇诇讬诐 讙' 诪讬谞讬诐 砖讛诐 讞讻诪讬诐 讜讘注诇讬 诪爪讜讜转 讜讛诪讜谉 讛注诐 讜讬讚讜注 讻讬 讘注诇讬 诪爪讜讜转 谞讟驻诇讬诐 诇讞讻诪讬诐 砖诪讞讝讬拽讬诐 讘讬讚诐 讜讛诪讜谉 讛注诐 谞讟驻诇讬诐 诇讘注诇讬 诪爪讜讜转 砖讛诐 讛注砖讬专讬诐.





讘谞讬讛讜

讗值讬诪指转址讬 讗植谞执讬 讗植讛讜旨讘指讛 诇职驻指谞侄讬讱指? 讘旨执讝职诪址谉 砖讈侄讗址转旨指讛 砖讈讜止诪值注址 拽讜止诇 转旨址讞植谞讜旨谞指讬. 谞专讗讛 诇讬 讘住"讚 讬讚讜注 拽讜止诇 讛讜讗 转讜专讛 砖讘讻转讘 砖讛讜讗 住讜讚 '拽讜止诇' 讚讻转讬讘 (砖诪讜转 讬讟, 讬讟) '诪止砖侄讈讛 讬职讚址讘值旨专 讜职讛指讗直诇止拽执讬诐 讬址注植谞侄谞旨讜旨 讘职拽讜止诇' 讜讻谉 讛讜讗 讗讜诪专 (讘专讗砖讬转 讻讝, 讻讘) '讛址拽止旨诇 拽讜止诇 讬址注植拽止讘' 讙诐 '讞值谉' 专诪讝 诇转讜专讛 砖讘注诇 驻讛 讚讗讬转讗 讘诪讚专砖 (讘诪讚讘专 专讘讛 讬讗, 讜) '讜执讬讞只谞侄旨讱指旨' (讘诪讚讘专 讜, 讻讛) 讗诇讜 讚讘专讬 转讜专讛 讚讻转讬讘 讘讛 (诪砖诇讬 讛, 讬讟) '讗址讬侄旨诇侄转 讗植讛指讘执讬诐 讜职讬址注植诇址转 讞值谉' 讜讬讚讜注 讚讬砖专讗诇 谞拽专讗讜 讘砖诐 '讝讜旨' 讚讻转讬讘 (讬砖注讬讛 诪讙, 讻讗) '注址诐 讝讜旨 讬指爪址专职转执旨讬 诇执讬' 讜讻谉 讛讜讗 讗讜诪专 (砖诪讜转 讟讜, 讟讝) '注址诐 讝讜旨 拽指谞执讬转指', 讜驻专砖转讬 讚讬砖专讗诇 谞拽专讗讜 讝讜旨, 注诇 砖诐 砖拽讘诇讜 转讜专讛 砖讘讻转讘 砖讛讬讗 讝' 住驻专讬诐, 讜转讜专讛 砖讘注诇 驻讛 砖讛讬讗 讜讗"讜 住讚专讬诐 讛专讬 '讝讜旨' 讜讗诐 转砖讘专 讗讜转 讝' 诇砖转讬诐 转讛讬讛 诪诪谞讛 讗讜转 讘"讛, 讜讗诐 转讞诇拽 讗讜转 讜讗"讜 诇砖转讬诐 转讛讬讛 讗讜转讬讜转 讗"讛. 讗诐 讻谉 讘' 讗讜转讬讜转 讝讜旨 讬讛讬讜 讗讜转讬讜转 讗址讛植讘指讛.
讜诇讝讛 讗诪专 讗值讬诪指转址讬 讗植谞执讬 讗植讛讜旨讘指讛 诇职驻指谞侄讬讱指 砖讬诪砖讱 诇讬 诪诪讱 讗址讛植讘指讛? 讘旨执讝职诪址谉 砖讈侄讗址转旨指讛 砖讈讜止诪值注址 拽讜止诇 讝讜 转讜专讛 砖讘讻转讘, 转旨址讞植谞讜旨谞指讬 转讜专讛 砖讘注诇 驻讛 诇砖讜谉 '讞值谉 讜址讞植谞执讬谞指讛' 讚砖转讬 转讜专讜转 讗诇讜 讛诐 住讜讚 '讝讜旨' 砖讛诐 讬转讛驻讻讜 讚讛讬讜 讗讜转讬讜转 讗址讛植讘指讛 讚讗讝 讛拽讘"讛 讗讜讛讘谉.


专执讘旨讜止谞讜止 砖讈侄诇 注讜止诇指诐, 讗址祝 注址诇 驻旨执讬 砖讈侄讚旨址诇旨指讛 讗植谞执讬 诪执谉 讛址诪旨执爪职讜讜止转, 诇职讱指 讗植谞执讬, 讜职诇执讬 谞指讗侄讛 诇职讛讜止砖讈执讬注址. 谞专讗讛 诇讬 讘住"讚 讚讬讚讜注 讚诪讞爪讘 讛谞砖诪讜转 砖诇 讬砖专讗诇 讚讘讜拽 讘诪讞爪讘 讛住驻讬专讜转, 讜诇讻谉 讻转讬讘 (讚讘专讬诐 讚, 讚) '讜职讗址转侄旨诐 讛址讚职旨讘值拽执讬诐 讘址旨讬讛讜指讛 讗直诇止拽值讬讻侄诐' 讜讬讚讜注 讚诪讞爪讘 讛谞砖诪讜转 讛讜讗 讛讘专讬讗讛 砖讛讬讗 住讜讚 讘讬谞讛 砖砖诐 讻讜谞转 讛诇讘, 讜讻诪讜 砖讗诪专 讗诇讬讛讜 讝讻讜专 诇讟讜讘 讘执旨讬谞指讛 诇执讘指旨讗 讜旨讘指讛旨 讛址诇值旨讘 诪值讘执讬谉 (驻转讬讞转 讗诇讬讛讜), 讜讬讚讜注 讚讗祝 注诇 驻讬 讚讗讬 讗驻砖专 诇讗讚诐 诇拽讬讬诐 讻诇 讛诪爪讜转 讘驻讜注诇, 注诐 讻诇 讝讛 讬讛讬讛 谞砖诇诐 讘讻讜诇诐 注诇 讬讚讬 讛诇讘, 砖诪讞砖讘 诇注砖讜转 讜讻讗诇讜 注砖讛, 讜讝讛讜 砖讗诪专 讗址祝 注址诇 驻旨执讬 砖讈侄讚旨址诇旨指讛 讗植谞执讬 诪执谉 讛址诪旨执爪职讜讜止转, 讚讗讬 讗驻砖专 诇讗讚诐 诇拽讬讬诐 讻诇 转专讬"讙 诪爪讜转, 注诐 讻诇 讝讛 诇职讱指 讗植谞执讬 '诇职讱指' 讚讬讬拽讗 砖讚讘讜拽讛 讘讱, 讻讬 诪讞爪讘 谞砖诪转讬谞讜 讛讜讗 讘讘专讬讗讛 砖讛讜讗 住讜讚 诇讘, 讜诇讻谉 讛诇讘 讬讛讬讛 诪砖诇讬诐 讻诇 转专讬"讙 诪爪讜转, 讜诇讻谉 诇执讬 谞指讗侄讛 诇职讛讜止砖讈执讬注址, 讗诪专讛 诇砖讜谉 谞指讗侄讛 讻讬 讬讚讜注 讛壮 讙讘讜专讜转 讛诐 讚'诪谞爪驻讱' [280] 砖讛诐 '驻专' 讜讻诇 讙讘讜专讛 诪住驻专 谞"讜 [280梅5=56], 讜诇讻谉 讻诇 谞"讜 砖讘住讜祝 转讬讘讛 专讜诪讝转 诇讙讘讜专讛, 讗讱 注诇 讬讚讬 讛诪讬转讜拽 讬讛讬讜 讗讜转讬讜转 谞"讜 讗讜转讬讜转 谞指讗侄讛 [56], 讚讗讜转 讜讗"讜 讬讛讬讛 讗"讛 讜专讜诪讝 诇诪讬转讜拽, 讜诇讝讛 讗诪专 讜职诇执讬 谞指讗侄讛 诇职讛讜止砖讈执讬注址 '谞指讗侄讛' 讚讬讬拽讗.


"讙旨职注址专 讞址讬旨址转 拽指谞侄讛" 讙旨职注止专 讞址讬旨指讛 讜旨拽职谞值讛 诇职讱指 注值讚指讛. 驻讬专讜砖 讗讜诪讛 砖谞诪砖诇讛 诇讞讬讛 讛讜讗 讛讞讝讬专, 讜讛讻转讜讘 讗诪专 讞址讬旨址转 拽专讬 讘讬讛 讞讬 转', 驻讬专讜砖 讗讜转讜 砖讛讜讗 讞讬, 专讜爪讛 诇讜诪专 讬讜谞拽 诪谉 转' 讻讜讞讜转 讘住讜讚 讛讻转讜讘 (讘专讗砖讬转 诇讙, 讗) '讜职讛执谞值旨讛 注值砖指讉讜 讘指旨讗 讜职注执诪旨讜止 讗址专职讘址旨注 诪值讗讜止转 讗执讬砖讈' 讜诇讻谉 讻转讬讘 (注讜讘讚讬讛 讗, 讬讞) 讜旨讘值讬转 注值砖指讉讜 诇职'拽址砖讈' 讙讬诪讟专讬讗 转'.
讜诪讛 砖讗诪专 '讙旨职注址专 讞址讬址转 拽指谞侄讛' 砖讈侄讚旨指专指讛 讘旨值讬谉 讛址拽旨指谞执讬诐 谞专讗讛 诇讬 讘住"讚 砖专 讗讚讜诐 讛讜讗 驻诇讜谞讬, 砖讞爪讬讜 专注 讛诐 讗讜转讬讜转 住"诪, 讜讞爪讬讜 讟讜讘 讗讜转讬讜转 讗"诇, 讜讗讚讜诐 讚专 讘讬谉 讻讜讞讜转 讛专注 砖讛诐 住"诪, 砖讘诪诇讜讗诐 讛诐 讙讬诪讟专讬讗 拽侄住侄诐 [住诪状讱 诪状诐=拽侄住侄诐 200] 砖讛讜讗 诪住驻专 拽旨指谞执讬诐 [200].


讻旨指诇 诪址注植砖讉值讬讛侄诐 谞执讻职转旨指讘执讬谉 讘旨职拽讜旨诇职诪讜止住 讗侄讞指讚. 驻讬专讜砖 砖诇砖讛 诪讬谞讬 讘讬转 讜注讚 讬砖 诇讛诪诪砖诇讛, 讛专讗砖讜谉 谞拽专讗 讘讚讗讬讬"讛, 讜讗诇讜 专讜讗讬谉 讛转讘讬注讛 拽讜讚诐 讛讻诇, 讜讛讘' 谞拽专讗 讗住转讬谞讗"祝 讜讗诇讜 专讜讗讬谉 讗讜转讛 讛转讘讬注讛 砖谞讬转 讗讞专讬讛诐, 讜讛讙' 谞拽专讗 转诪讬讬"讝 讜讗诇讜 专讜讗讬谉 讗讜转讛 讛转讘讬注讛 讘讗讞专讜谞讛, 讜讻讜诇诐 拽讜诇诪讜住 讗讞讚 诇讞讜诪专讗 砖讗讬谉 住讜转专讬谉 讗诇讜 讚讘专讬 讗诇讜 诇讛讟讬讘, 讗诇讗 讻讜诇诐 注讜诇讬谉 讘讛住讻诪讛 讗讞转 诇讛讞诪讬专.
讜诪讛 砖讗诪专 (讬砖注讬讛 讻讙, 讬讞) '诇止讗 讬值讗指爪值专' 讝侄讛 讘旨值讬转 讗讜止爪职专讜止转指讬讜 砖讈侄诇 讗讜止转讜止 专指砖讈指注, 驻讬专讜砖 讙讜驻讬诐 砖诇 讝专注讜 诇讗 讬转讙讬讬专讜 诇讛讬讜转 讬砖专讗诇. '讜职诇止讗 讬值讞指住值谉' 讝侄讛 讘旨值讬转 讙旨职谞指讝指讬讜, 讗诇讜 讞诇拽讬 谞驻砖讜转 讛讟讜讘讬诐 砖讬砖 讘拽诇讬驻讛 砖诇讜 诇讗 讬讘讜讗讜 讘讙诇讙讜诇 讘讝专注讜 讗诇讗 讬转讙诇讙诇讜 讘爪讚讬拽讬诐 讜讬讝讻讜 讘讛诐 讬砖专讗诇, 讜讛爪讚讬拽讬诐 讛讬讜砖讘讬诐 诇驻谞讬 讛' 砖注讜住拽讬诐 讘转讜专讛 讘讗专讘注 讞诇拽讬讛 砖讛诐 驻专讚"住 [驻砖讟, 专诪讝, 讚专砖, 住讜讚] 砖讛诐 讻谞讙讚 讚' 讗讜转讬讜转 砖诐 讛讜讬"讛 讘"讛.





讞讬讚讜砖讬 讞转"住

砖诪讜谞讬 讘谞讬讱 讻讞讜诇讚讛 讝讜 讛讚专讛 讘注讬拽专讬 讘转讬诐 注诪专砖"讗 讞"讗 讛专讘讛 诇讛拽' 讘讻讗谉 讜讘讞讬' 诇诪住' 讞讜诇讬谉 讛注讜专 讜讛专讜讟讘 驻讬专砖转讬 讻讬 讛谞讛 诪爪专讬诐 讛讜讗 拽诇讬驻转 讞诪讜专 砖讛讜讗 讟诪讗 讜讻谞"讬 诇讬讜谞讛 讗诪转诇讗 砖讛讜讗 讟讛讜专 讘拽讚讜砖讛 诇讻谉 讘讚讬谉 讛讜讗 讘注转 讛转讙讘专讜转 讛拽讚讜砖讛 砖讬驻诇讜 讜讬讛讬讜 讻爪讬爪转 谞讜讘诇 讻讬讜谉 砖讛诐 诪拽诇讬驻转 讞诪讜专 讗讻谉 讻诇 砖讘讬讘砖讛 讟诪讗 讘讬诐 讟讛讜专 讜讻谉 讘讛讬驻讱 讜诇讻谉 专讚驻讜 诪爪专讬诐 讗讞专讬讛诐 讘讬诐 讻讬 讗诪专讜 砖诐 讗谞讞谞讜 讟讛讜专讬诐 讜讬砖专讗诇 讟诪讗讬诐 诪讛 注砖讛 讛拽讘"讛 拽专注 讛讬诐 讜谞注砖讛 讬讘砖讛 讜讛谞讛 讻诇 砖讬砖 讘讬诐 讬砖 讘讬讘砖讛 讞讜抓 诪讛讞讜诇讚讛 讜注砖讗讜谞讬 讘谞讬讱 讻讞讜诇讚讛 砖讗讬谞讛 讘讬诐 讻讬 讘讻诇 诪拽讜诐 砖讛诐 讛讜诇讻讬诐 讬讘砖讛 讛讬讗 讻谞"诇 讜讚讜拽:


讗讬诪转 讗谞讬 讗讛讜讘讛 诇驻谞讬讱 讘讝诪谉 砖转砖诪注 拽讜诇 转讞谞讜谞讬. 驻讬' 诇驻讬 砖讗讬谉 讛拽讘"讛 注讜砖讛 注讜诇讛 讞"讜 讗驻讬' 诇讙讜讬 讜讗诐 诪转拽谞讬诐 诪注砖讬讛诐 讛拽讘"讛 诪砖诇诐 诇讛诐 砖讻专诐 讜诪讟讬讘 诇讛诐 讜诪爪讬诇诐 诪讗讜讬讘讬讛诐 讜讻砖讬砖专讗诇 讞讜讟讗讬诐 讞"讜 讗讬谉 讛拽讘"讛 诪讜讜转专 诇讛诐 讗诇讗 诪讗专讬讱 讗驻讬' 讜讙讘讬' 讚诇讬' 讜讗诐 讻谉 讘诪讛 讬讜讚注 讗讬驻讜讗 讗讛讘转 讬砖专讗诇 专拽 讘砖注讛 砖讗讜"讛 注讜砖讬谉 转砖讜讘讛 爪专讬讻讬诐 爪讜诐 拽讜诇 诪诪讜谉 讻讚诪爪讬谞讜 讘谞谞讜讛 讜讬拽专讗讜 讗诇 讻讜' 讜讬爪注拽讜 讜讞讟讗讱 讘爪讚拽讛 驻专讜拽 讗讘诇 讬砖专讗诇 讘爪注拽讛 诇讘讚 谞注谞讬诐 讻讚讻转讬讘 讜讬砖诪注 讗诇拽讬诐 讗转 谞讗拽转诐 讜讛拽讘"讛 谞讜砖讗 驻谞讬诐 诇讬砖专讗诇 讜讛讬讬谞讜 讚讻转讬讘 讘讘讻讬 讬讘讜讗讜 讜讘转讞谞讜谞讬诐 讗讜讘讬诇诐 讗注驻"讬 砖讗讬谉 讘讬讚诐 转讜专讛 讜诪爪讜转 专拽 诪转谞转 讞谞诐 讗驻"讛 讘转讞谞讜谞讬诐 讗讜讘讬诇诐 注讬' 诪讛 砖驻专砖"讬 讗驻住讜拽 讜讗转讞谞谉 讜讛讬讬谞讜 讗讬诪转讬 讗谞讬 讗讛讜讘讛 诇驻谞讬' 讘砖注讛 砖讬砖诪注 拽讜诇讬 转讞谞讜谞讬 讘讝讛 谞讬讻专转 讗讛讘转讬 诇驻谞讬讜 讜讚讜拽:


砖驻讜砖讟讬谉 讬讚 诇拽讘诇 诪诪讜谉. 讜讛讬讬谞讜 讻讞讝讬专 讛驻讜砖讟 讟诇驻讬讜 诇讗诪讜专 讟讛讜专 讗谞讬 (讻讚驻专砖"讬 讘讞讜诪砖 讙讘讬 讜讬讛讬 注砖讜 讘谉 诪' 砖谞讛) 讜讗讬谞讜 注讜砖讛 专爪讜谉 讘注诇讬诐 讜讙专讛 诇讗 讬讙讜专 讟诪讗 讛讜讗 讜拽"诇. 讗讙讘 讗讜讚讬注讱 诪讛 砖讞谞谞讬 讛' 注诇 砖砖讜转讬谉 讛诇讬诇讛 讚' 讻讜住讜转 谞讙讚 讚' 诪诇讻讬讜转 砖砖转讜 讜注转讬讚讬谉 诇砖转讜转 讻讜住 转专注诇讛 诪讬讚 讛' 讜讗谞讞谞讜 讻讜住 讬砖讜注讜转 谞砖讗 讻讜住 讙讬' 讗诇拽讬' 诪讚讛"讚 讜讛讜讗 谞讙讚 驻"讜 砖谞讬诐 砖诇 拽讜砖讬 讛砖讬注讘讜讚 讜砖讜转讬谉 讬讬谉 讗诐 转讞砖讜讘 谞 驻砖讜讟讛 诇讝' 诪讗讜转 注讜诇讛 诪住驻专讜 转砖讱 讜诪住驻专 拽讟谉 砖诇讜 讟 讘讬讞讚 转砖讻讟 讘诪住驻专 拽专注 砖讟谉 讜讛谞讛 讬讬谉 讘注爪诪讜转讜 讛讜讗 诪讚讛"讚 讜诇讻谉 讙讬' 讛驻砖讜讟 砖诇讜 注 砖讛诐 注' 讘转讬 讚讬谞讬诐 砖诇诪注诇讛 砖谞拽专讗讬诐 注讬谞讬 讛' 诪砖讜讟讟转 讘讻诇 讛讗专抓 注"讚 诪砖讜讟 讘讗专抓 讜诪转讛诇讱 讘讛 讜讻砖转讜爪讬讗 诪转砖讱 砖讛讜讗 讙讬' 砖诇 讬讬谉 讘讗诪转 (讘诪住驻专 谞 驻砖讜讟讛 诇讝' 诪讗讜转) 注 砖讛讜讗 讚讬谉 讬砖讗专 转专谉 讙讬' 诪讬诐 讻砖转讞砖讜讘 住 住转讜诪讛 诇砖砖 诪讗讜转 讜谞砖转讬讬专讜 诪讬 讞住讚 讻砖转讜爪讬讗 讻诇 讛讚讬谞讬诐 讛砖讘注讬诐 讜讛讬讬谞讜 讻诇 讘讬转 砖讗讬谉 讬讬谉 谞砖驻讱 讻诪讬诐 驻讬' 砖诪诪转讬拽讬' 讛讚讬谞讬诐 诪诪谞讜 讗讬谉 讘专讻讛 砖讛讬讗 讛砖讻讬谞讛 讘专讬讻讛 讛注诇讬讜谞讛 诪爪讜讬讛 讘讗讜转讜 讛讘讬转 讜诇讻谉 讻砖转讞砖讜讘 诪讬诐 转专谉 讜诪住驻专 拽讟谉 砖诇讜 讬讗 讘讝讛 讛讞砖讘讜谉 讬注诇讛 诪讬诐 讙讬' 讗住转专 砖讛讬讗 讛砖讻讬谞讛 (谞拽专讗转 讻谉 诇驻注诪讬诐 讻讬讚讜注) 讜诇讻谉 诪爪讜讛 诇诪讝讜讙 讛讻讜住 讘诪讬诐 讜讚注 讗讚讜诐 谞拽专讗 讞讝讬专 诪讬注专 讬注专 讘讗转 讘砖 诪讝讙 讜讗讜转讬讜转 砖讗讞专 讬注专 砖驻讱 砖讜驻讱 讘讜讝 注诇 谞讚讬讘讬诐 诇讻谉 讻砖诪讝讙 讻讜住 专讘讬注讬转 砖讛讜讗 讙诇讜转 讛专讘讬注讬 讗讜诪专 砖驻讱 讞诪转讱 讻讜':





诪专讗讬转 讛注讬谉

讚专砖 专讘讛 讘专 诪专讬 讜讬诪专讜 注诇 讬诐 讘讬诐 住讜祝 讜讬讜砖讬注诐 诇诪注谉 砖诪讜 诪诇诪讚 砖讛诪专讜 讬砖专讗诇 讘讗讜转讛 砖注讛 讜讻讜'. 讗驻砖专 诇讜诪专 讘诪"砖 讛专讘 注讬专 讜拽讚讬砖 诪讛专"讬 拽讜讘"讜 讘住驻专 讙讘注讜转 注讜诇诐 讚注诇 讗砖专 讛诪专讜 注诇 讬诐 住讜祝 诪讚转 讛讚讬谉 谞讜转谞转 砖讬讟讘注讜 讞"讜 讬砖专讗诇 讗讱 诇驻讬 砖讛讘讬讗 注诇 讛诪爪专讬诐 讛诪讻讜转 讘诪爪专讬诐 注诇 砖谞转讞讬讬讘讜 讛诪爪专讬诐 注诇 诪讛 砖注砖讜 诇讬砖专讗诇 讗诐 讞"讜 讛讬讜 讟讜讘注讬诐 讬砖专讗诇 讛讬讛 讞"讜 讞讬诇讜诇 讛' 讗讝 讬讗诪专讜 讘讙讜讬诐 讛讜讗 讬讜讚注 砖讛诐 专砖注讬诐 讜讗诪讗讬 讛讘讬讗 讛诪讻讜转 讘砖讘讬诇诐 讜诇讻谉 谞讬爪讜诇讜 讬砖专讗诇 讝讛转"讚, 讜讝"砖 讜讬诪专讜 注诇 讬诐 讘讬诐 住讜祝 讜讛讬讛 专讗讜讬 诇讛讟讘讬注诐 讜讬讜砖讬注诐 诇诪注谉 砖诪讜 砖诇讗 讬转讞诇诇 砖讬讗诪专讜 讛诪爪专讬讬诐 诪讗讞专 砖讬讚注 砖讛诐 专砖注讬诐 诇诪讛 讛讘讬讗 讛诪讻讜转 讘砖讘讬诇诐. 讜讛讬讬谞讜 讚拽讗诪专 专讘讛 诪诇诪讚 讻诇讜诪专 讗谞讜 诇诪讚讬谉 讚讬谉 砖讗诐 讬讜爪讬讗 讞讬诇讜诇 讛' 诪讛讚讬谉 砖谞注砖讛 爪专讬讱 砖诇讗 诇注砖讜转 讛讚讬谉 讻讚讬 砖诇讗 讬讛讗 讞讬诇讜诇 讛':





驻转讞 注讬谞讬诐

 讬砖  注讘讚 砖谞讜转谉 诇讜 专讘讜 诪转谞讛 讜讻讜' 驻讬专砖"讬 诪转谞讛 驻专谞住讛 诇讚讙讬诐. 讜讻谉 驻讬专砖 专砖讘"诐 讜讗驻砖专 讚讻讜谞转诐 讻诪"砖 诪讛专砖"讗 讘讞讬讚讜砖讬 讗讙讚讜转 讚讛讙诐 讚诪讛 砖拽谞讛 注讘讚 拽谞讛 专讘讜 讜讙诐 讬讻讜诇 诇讜诪专 诇讜 注砖讛 注诪讬 讜讗讬谞讬 讝谞讱. 诪"诪 诪讝讜谞讜转 砖谞转谉 诇讜 讻讘专 讗讬谞讜 讚专讱 砖讞讜讝专 讜谞讜讟诇诐 讛讬诪谞讜 讜讝"砖 专砖"讬 讜专砖讘"诐 驻专谞住讛 诇讚讙讬诐 讚诇讛讬讜转 诪转谞讛 讝讜 驻专谞住讛 讗讬谞讜 讚专讱 诇讞讝讜专 讜诇讬讟诇讛. 讜讗讞专 讝诪谉 专讗讬转讬 讘住' 讗讘拽 住讜驻专讬诐 讚祝 驻"讟 砖讻转讘 砖谞转拽砖讛 讘讝讛 讛专讘 讛诪讜讘讛拽 讻诪讛专"专 谞住讬诐 专讜讝讬诇讬讬讜 讝诇讛"讛 讜讗讬讛讜 驻专讬拽 诇讛 注"砖 讜诇讗 讝讻专讜 讚讘专讬 专砖"讬 讜专砖讘"诐:
讜讬砖 诇讛注讬专 讘诪"砖 讗讞"讱 谞讞诇 拽砖讜谉 讬讛讗 注专讘 讚讚讬谞讗 讛讜讗 讚讗讬谉 谞驻专注讬谉 诪谉 讛注专讘 转讛讬诇讛. 讜讻讘专 讛专讘 诪讛专砖"讗 转讬专抓 讙诐 诇讝讛. 讜拽专讜讘 诇讚讘专讬讜 讗驻砖专 讘诪"砖 讛专讘 诪砖谞讛 诇诪诇讱 讝"诇 驻讻"讛 讚诪诇讜讛 讚讬谉 讙' 讚注"讻 诇讗 讗诪专讬谞谉 讚诇讗 讬驻专注 诪谉 讛注专讘 转讞讬诇讛 讗诇讗 诪砖讜诐 讚讟讜注谉 讛注专讘 讗谞讬 诇讗 谞转讞讬讬讘转讬 诇驻专讜注 诇讱 讗诇讗 讻砖讗讬谞讱 讬讻讜诇 诇讛转驻专注 诪讛诇讜讛 讜诪讬讬转讬 转砖讜' 讛专砖讘"讗 住讬' 讗诇祝 谉' 注诇 专讗讜讘谉 砖讛砖讗讬诇 讞驻抓 诇砖诪注讜谉 讜讛转谞讛 注诪讜 转谞讗讬 砖讛讜讗 讗住诪讻转讗 讜谞转谉 诇讜 注专讘 讚讗祝 讚讗讬谞讜 讬讻讜诇 诇转讘讜注 诪讛砖讜讗诇 诇驻讬 砖讛讜讗 讗住诪讻转讗 转讜讘注 讗转 讛注专讘 讛讗 拽诪谉 讚讞诇 讞讬讜讘 讛注专讘 讗祝 讚诇讗 讞诇 讞讬讜讘 讛诇讜讛 讜诇讗 诪爪讬 诇讜诪专 讛注专讘 讗谞讬 诇讗 谞转讞讬讬讘转讬 诇讱 讗诇讗 讻砖讗转讛 讬讻讜诇 诇讙讘讜转 诪讛诇讜讛 讜讻讜' 讚讘谞讚讜谉 讛专砖讘"讗 诪注讜诇诐 诇讗 讞诇 讞讬讜讘 注诇 讛诇讜讛 讜讻讜' 注砖"讘. 讜讛砖转讗 讻讬讜谉 讚诪谉 讛讚讬谉 诪讛 砖拽谞讛 注讘讚 拽谞讛 专讘讜 讗诇讗 讚讗转讬 诪转讜专转 讚专讱 讗专抓 讚讘诪讝讜谞讜转 讗讬谉 讚专讱 诇讞讝讜专 讜诇讬讟诇' 讜讙诐 讬诐 讗诪专 诇讗 讘讬 讛讬讗 砖讗讜讻诇 诇转讘讜注 讚讻诇讜诐 讬砖 注讘讚 砖转讜讘注 讗转 专讘讜 讗"讻 谞诪爪讗 讚诪转讞讬诇讛 诪谉 讛讚讬谉 讗讬谞讜 讞讬讬讘 讛拽讘"讛 诇驻专讜注 诪讛 讚讞讝专 讜谞讟诇 讗诇讗 诪转讜专转 讚专讱 讗专抓 讜谞诪爪讗 讚讗讬谉 讞讬讜讘 讜讛诇讜讗讛. 讜讙诐 讻砖讛讜讗 讘诪讚转 讟讜讘讜 讗"诇 讗转谉 诇讱 讗讞讚 讜诪讞爪讛 讗祝 砖讗讬谞讜 讞讬讬讘 讜讗讬谞讛 讛诇讜讗讛 讻诇诇 讗诇讗 讚专爪讛 讛拽讘"讛 诇讞讝讜专 讜诇讬转谉 讜讘讛讗 谞讬讞讗 讚讗诪专 讗讞讚 讜诪讞爪讛 讜诇讬讻讗 讞"讜 诇转讗 讚专讘讬转 讻讬 诇讗 讛讬讛 讛诇讜讗讛 诪注讜诇诐 讚诪讛 砖拽谞讛 注讘讚 讗诇讗 讚诪爪讚 讞住讚讬讜 讗诪专 讗' 讜诪讞爪讛 讜讛讜讗 讗诪专 讻诇讜诐 讬砖 注讘讚 转讜讘注 讜注讻"讝 讬爪讗 谞讞诇 拽讬砖讜谉 注专讘 讜讗"讻 谞诪爪讗 讚转讞讬诇转 讛注专讘讜转 讛讬讛 诪爪讚 砖讗讬谞讜 讬讻讜诇 诇转讘讜注 诇诇讜讛 讜诪转讞讬讬讘 讻诪"砖 讛专讘 诪砖"诇 讜讚讜拽 讜注诪"砖 讛专讘 讬砖专砖 讬注拽讘 讝"诇:


讗讬诪转讬 讗谞讬 讗讛讜讘讛 诇驻谞讬讱 讘讝诪谉 砖转砖诪注 拽讜诇 转讞谞讜谞讬. 讗驻砖专 讘诪"砖 讘转注谞讬讜转 砖讘讞讗 讚爪讘讜专讗 讛讬讻讬 讛讜讬 讗诪专 诪砖讬讘 讛专讜讞 讜谞砖讬讘 讝讬拽讛 讜讻讜' 讚讗诐 讬讛讬讜 讙砖诪讬诐 讘诇讬诇 讛转注谞讬转 讛讜"诇 讻转谞讜 诇讜 讜讗诇 讗专讗讛 驻谞讬讜 讜讻讜' 讜讝"砖 讗讬诪转讬 讗谞讬 讗讛讜讘讛 讚砖讘讞讛 谞讬讻专 讻砖转砖诪注 拽讜诇 转讞谞讜谞讬 讜诇讗 转转谉 诇讬 拽讜讚诐 砖讗诇转讬:
讗"谞 讗驻砖专 讘诪"砖 讘讝讛专 讛拽讚讜砖 讚诇讗 诇砖转诪注 拽诇讬讛 讘爪诇讜转讗 讜驻讬专砖讜 讝"诇 讚讗诪专 拽诇讬讛 讜诇讗 讗诪专 拽诇讗 诇专诪讜讝 讚讗驻讬诇讜 讛讜讗 注爪诪讜 诇讗 讬砖诪注 拽讜诇讜 讜讝"砖 讗讬诪转讬 讗谞讬 讗讛讜讘讛 讘讝诪谉 砖转砖诪注 讜讻讜' 讻诇讜诪专 讚讗讬谉 讝讜诇转讱 砖讜诪注 讚讗谞讬 诪转驻诇诇' 讘讞砖讗讬 讜讗讬谉 诇讬 砖讜诪注 讗诇讗 讗转讛 讜讗讞专 讝诪谉 专讘 专讗讬转讬 诇讛专讘 讬砖专砖 讬注拽讘 讘专"讛 讚祝 诪"讚 注"讘 砖驻讬专砖 诪砖诐 讛专讘 转"诇 讘讛讛讬讗 讚转注谞讬讜转 讛谞讝' 讜讛讜住讬祝 谞驻讱 砖驻讬专 注"砖 讘讗讜专讱:


讚诇讜转讬 讜诇讬 讬讛讜砖讬注 讗诪专讛 讻"讬 讜讻讜' 讗注"驻 砖讚诇讛 讗谞讬 讘诪爪讜转 诇讱 讗谞讬 讜诇讬 谞讗讛 诇讛讜砖讬注. 讗驻砖专 讘诪讛 砖谞讜讚注 砖讘拽讬讜诐 讛诪爪讜转 爪专讬讱 诇讻讜讬谉 讻讜谞讜转 驻砖讜讟讜转 讜注诇 讚专讱 讛讗诪转 诇讬讞讚 讛讚讜讚讬诐 讜讙诐 诇拽讬讬诪谉 讻讛诇讻转谉 讘讬专讗讛 讜讗讛讘讛 讜砖诪讞讛 专讘讛 讜讻讬讜爪讗. 讜讛谉 讘注讜谉 讞讜"诇诇谞讜 讞讜诇讬 讞讜诇讬谉 讜诇讗 讗转谞讜 讬讜讚注 专诪讝讬 讛诪爪讜转 讜住讜讚讜转讬讛谉 讜讝"砖 讗注"驻 砖讚诇讛 讗谞讬 讘诪爪讜转 讻诇讜诪专 讘诪爪讜转 砖讗谞讬 诪拽讬讬诐 讚诇讜转讬 注谞讬讜转 讚转讜专讛. 诪"诪 诇讱 讗谞讬 讻诇讜诪专 讗谞讬 诪讻讜讜谞转 诇拽讬讬诐 诪爪讜转讬讱 讙诐 砖讗讬谞讬 注讜砖讛 讛诪爪讜转 讘讻讜谞讛 讜讘砖诇诪讜转 诇讬 谞讗讛 诇讛讜砖讬注 诪讗讞专 砖讗谞讬 注讜砖讛 诇砖诪讱. 讗"谞 讗驻砖专 讗注"驻 砖讚诇讛 讗谞讬 讘诪爪讜转 砖谞砖转诇讞讛 讬讚 诇讗诪"讛 讛住讟"讗 讜注讜砖拽转 讛诪爪讜转 讘讞讟讗转讬. 诪"诪 诇讱 讗谞讬 住讜讘诇转 讙诇讜转 诪专 讜讗专讜讱 讜诇讬 谞讗讛 诇讛讜砖讬注 讜诇讛爪讬诇 注砖讜拽 讜讬讗讬专讜 讛诪爪讜转 讗诇 讛拽讚砖 驻谞讬诪讛 讻讬 专讘转 砖讘注讛 诇讛 谞驻砖讬 讘爪专讜转 讛讙诇讜转. 讗"谞 讘诪"砖 讘讝讛专 讛拽讚讜砖 讚砖讗专 讗讜诪讜转 讛诐 转讞转 讛砖专讬诐. 讗讘诇 讗谞讞谞讜 转讞转 专砖讜转讜 讬转讘专讱 讜诇讜 讗谞讞谞讜 注诪讜 讜爪讗谉 诪专注讬转讜 讜讛讗讜诪讜转 讻砖谞讜驻诇 砖专 讛讗讜诪讛 诇诪注诇讛 讙诐 讛讗讜诪讛 诪转讘讟诇转. 讗讘诇 讗谞讞谞讜 转讞转 专砖讜转讜 讬转讘专讱 讜讻砖诐 砖讛讜讗 讬转讘专讱 讞讬 讜拽讬诐 诇注讚 讻谉 讬砖专讗诇 讻讘讬讻讜诇 讜讝"砖 诇讱 讗谞讬 砖讗谞讬 转讞转 专砖讜转讱. 讜诇讬 谞讗讛 诇讛讜砖讬注 诇讻讘讜讚 砖诪讱:


讗"讛 诪讗讬 注讘讬讚转讬讬讛讜 讛"拽 讛诇诇讜 讗转 讛' 讻诇 讙讜讬诐 讗讙讘讜专讜转 讜谞驻诇讗讜转 讚注讘讬讚 讘讛讚讬讬讛讜 讜讻讜' 驻讬专砖"讬 讗讙讘讜专讜转 讜谞驻诇讗讜转 讚讞讝讬转讜 砖注砖讛 诇讬. 讗驻砖专 讘诪讛 砖讬讚讜注 讚讻诪讛 讙讝专讜转 讞讜砖讘讬诐 诇讙讝讜专 注诇 讬砖专讗诇 讜讛' 诪驻专 注爪转诐 讘诪讜转 讛砖讜谞讗 讗讜 讘讙讝专讛 砖讘讗 注诇讬讛诐 讜讻讬讜爪讗 讻谞讜讚注 诪驻讬 住讜驻专讬"诐 诪住驻专讬诐 转讛诇讜转. 讜讬砖专讗诇 诇讗 讬讚注讜 诪讗讜诪讛 讜讛诪诇讱 讜讛砖专讬诐 诪讻讬专讬诐 讘讞讟讗转诐 讜诪转讘讟诇转 讛讙讝专讛 讜讝"砖 讛诇诇讜 讗转 讛' 讻诇 讙讜讬诐 注诇 讙讘讜专讜转 讜谞驻诇讗讜转 讚讞讝讬转讜 讚注讘讚 注诪谞讗 讻"砖 讗谞讜 讚讙讘专 注诇讬谞讜 讞住讚讜:
讗"谞 砖诪注转讬 诪注讟专转 专讗砖讬 讗讘讗 诪讗专"讬 讝"诇 讜诪讟讬 讘讛 诪砖诐 讙讚讜诇 诪讜专讬谞讜 讛专讘 砖讗专谞讜 诪讛专"讗 讬爪讞拽讬 讝诇讛"讛 讘诪"砖 驻"讘 讚转注谞讬讜转 谞"谞 诪诇讱 讛讙讜谉 讛讬讛 讜专讗讜讬 诇讬注砖讜转 谞住 注诇 讬讚讜 讜讗讜转讜 专砖注 讛讚讬讜讟 讛讜讗 讜讗讬谞讜 专讗讜讬 诇讬注砖讜转 谞住 注诇 讬讚讜 讜讻讜' 注"砖 谞诪爪讗 讚讻砖讛诪诇讱 讙讜讝专 讙讝专讛 注诇 讬砖专讗诇 讜谞注砖讛 谞住 讜谞讬爪讜诇讜 讬砖专讗诇 讝讛 诪讜专讛 砖讛诪诇讱 讛讙讜谉 讜专讗讜讬 诇讬注砖讜转 谞住 注诇 讬讚讜 讜讝"砖 讛诇诇讜讛讜 讛' 讻诇 讙讜讬诐 讗讙讘讜专讜转 讜谞驻诇讗讜转 讚注讘讬讚 讘讛讚讬讛讜 讻讬 讝讛 诪注诇转诐 讻讬 讛讙讜谞讬诐 讜住驻讜谞讬诐 讜专讗讜讬诐 诇讬注砖讜转 谞住 注诇 讬讚讬讛诐 讜诇讝讛 讛诇诇讜讛讜 讻讬 谞转驻专住诐 讻讬 讗转诐 讞砖讜讘讬诐. 讜讻"砖 讗谞讜 讚讙讘专 注诇讬谞讜 讞住讚讜:


讙注讜专 讞讬转 拽谞讛 砖讚专讛 讘讬谉 讛拽谞讬诐 讚讻转讬讘 讬讻专住诪谞讛 讞讝讬专 诪讬注专. 讗驻砖专 诇驻专砖 讝讛 注诇 驻讬 诪讛 砖讗诪专讜 讘讝讛专 讛拽讚讜砖 驻' 驻谞讞住 讚祝 专谞"讗 注"驻 讝讛 讜诪讘讜讗专 讘讚讘专讬 讛专讘 讛讞住讬讚 诪讛专"讗 讙讗诇谞讟讬 讘拽讜诇 讘讜讻讬诐 讚祝 爪"讚 注"讘 讜讘诪"砖 讙讜专讬 讛讗专"讬 讝爪"诇 讛讘讗转讬 拽爪转 讘住' 讛拽讟谉 讚讘专讬诐 讗讞讚讬诐 讚祝 拽讻"讛 注"讙. 讜拽谞讬诐 讚拽讗诪专 讛讬讬谞讜 讗讬讛讜 讜讗讘讬讝专讬讛 讗"谞 讚讗讬讻讗 转专讬 讻诪"砖 讘讝讛专 讛拽讚讜砖 讘专讗砖讬转 专讬砖 讚祝 讻"讟 注"砖 讜讚讜拽 讛讟讘:

